Bahaya Tulis Sembarangan Di Facebook, Apa Anda Patut Tahu

Aku ambil peluang dari kes Imam Muda yang dah tukar nama FBnya jadi Hxxxxx Bxxxxxx sebagai benchmark.

Kau tahu, dalam dunia ini kita semua ada pilihan. Kau boleh percaya dengan apa jua fahaman yang kau mahu dan tak siapa boleh menghalang.

Masalah timbul bila kau, berdasarkan apa yang kau percaya itu – meletakkan diri kau sebagai maha mulia dan memandang orang tak sefahaman sebagai hina.

Yang akhirnya membawa kepada penghinaan terhadap mereka.

Kes yang melanda self-proclaimed imam ini lebih teruk, kerana:

a. Menjadikan duka orang lain sebagai landasan menghina.
b. Menyalah gunakan Tuhan sebagai lesen melakukan (a).

Beliau ini sebenarnya, kalau salah nasib tak kena gaya – hanya tunggu masa untuk kena angkut dengan Polis dan siasatan SKMM.

Kau mungkin tanya…

i. Kan dia dah padam post-post dia?
ii. Bukankah dia dah minta maaf?

Oh kawan, dalam undang-undang semua itu tak dikira.

Jejak digital kau masih ada. Orang screenshot status kau, itu sudah jadi jejak digital.

Macam mana dengan orang yang share status itu? Kan niatnya hanya nak menyebarkan tentang betapa teruknya statement si imam?

SKMM kata – kau pun boleh didakwa juga kerana terlibat bersubahat berkongsi.

SKMM akan bertindak bila ada aduan dibuat. Tak kisahlah aduan ke Polis atau melalui SKMM sendiri, bila ada aduan baru mereka akan bertindak. (Aduan ke FB tak dikira tau.)

Rule of thumb pada aduan : Jika ada pihak yang terasa/ offended dengan kandungan sesuatu post.

Makna kata sebagai contoh kalaulah kata ada mana-mana antara 30 juta orang Malaysia ini terasa hati dengan post oleh imam muda itu, dia boleh buat laporan. Walaupun dia bukan ahli keluarga yang dihina dalam post itu.

Aduan yang SKMM ambil berat:

i. Lucah.
ii. Jelik (Berbentuk penghinaan).
iii. Mengancam keselamatan negara.

Siasatan akan dibuat. Tim SKMM akan akan gali segala maklumat.

Cukup bukti, serbuan bersama polis akan dibuat. Kalau dia dapat info kata kau di rumah, dia serbu rumah. Kalau di pejabat, mereka panjat pejabat kau.

1. Sita SEMUA alat elektronik kau. Ia akan dikira sebagai barang kes dan tidak akan dipulangkan sehingga selesai kes.

2. Di lokasi kejadian, akan copy segala isi kandungan smartphone kau guna mesin khas. Mesin ini boleh salin segala benda dalam telefon kau termasuk segala chat, dan segala benda yang kau dah padam pun ia akan dapat cari semula.

3. Kau sendiri akan diminta untuk hadir ke sesi siasatan.

Lepas itu dah jadi cerita panjanglah. Pendakwaan, perbicaraan, kau kenalah hadap.

Aku sampaikan ini bukan nak bagi kau orang takut, tapi aku nak kau orang faham situasi.

Tiada istilah ‘wall aku, aku punya sukalah’, no..no…no…

Kalau post ini bermanfaat, SHARE. Kesian pada adik beradik, kawan-kawan kita yang terdedah pada bahaya kerana kurang kesedaran tentang hal-hal ini.

Ali Imran
Masih belajar untuk klik Dengan bijak.


13 Tempat Best Mesti Diterjah Jika Anda Travel Ke Sabah

Jika mau ke Sabah, ini 13 tempat menarik yang saya mahu cadangkan untuk anda kunjungi:

Ketiga-tiga pulau ini agak dekat dengan tanah besar. Kita boleh pilih untuk ke sebuah pulau sahaja atau pergi ketiga-tiga buah pulau tersebut untuk snorkelling, mandi-manda, bersukan atau sekadar merehatkan badan. Pasir memutih dengan airnya yang jernih. Perghh.

Untuk ke pulau tersebut sila dapatkan bot di Jesselton Point. Seeloknya jangan terus terkam kaunter yang pertama kerana kekadang kita akan dapat best deal di kaunter yang tengah. Snorkelling set dan life jacket lain harga. Sila pastikan pukul berapa mereka akan menjemput kita pulang.

Tamu Gaya seakan-akan pasar tani yang banyak terdapat di semenajung Malaysia. Berbagai barangan seperti makanan, barangan kraf, servis mengurut kaki dan sebagainya dijual di sini. Ia hanya diadakan pada hari Ahad sahaja.

Dinamakan sedemikian kerana dimulakan oleh migran Filipina lama dahulu. Pasar ini menjual barangan kraftangan hasil buatan berbagai suku kaum di Sabah. Yang paling banyak dijual sudah tentunya barangan perhiasan wanita seperti batu permata, mutiara, batik, t-shirts dan cenderahati.

Terletak di waterfront antara pasar buah dan pasar basah, ia merupakan tempat yang sesuai untuk membeli-belah sebelum pulang.

Terletak di kawasan paling tinggi (dah tentulah kan hehe..), ia tempat yang sesuai untuk melihat sebahagian bandar Kota Kinabalu. Hanya beberapa minit berkereta dari Padang Merdeka. Kalau naik teksi kena RM10-15 lah juga.

Waktu beroperasi: 9.30am – 5.30pm | Tiket dewasa: RM10

Ia terletak di jalan lama Penampang-Papar dan di bahagikan kepada dua komponen iaitu zoologi dan botani. Dengan menjadikannya taman untuk keluarga, zoo kanak-kanak telah diberikan keutamaan.

Di antara binatang yang dipelihara di sini ialah Borneo Pygmy elephants, monyet Proboscis yang menjadi maskot Tourism Malaysia, harimau Malaya dan juga beberapa spesis rusa.

Nak jungle trekking sejauh 1.4km pun boleh. Berjalan dengan anak-anak di sini sampai belajar secara santai memang seronok. Bawalah mereka berjalan tempat-tempat begini semasa mereka kecil, bila dah remaja kita cakap Jom pergi zoo! Dia akan balas balik hah, pergi zoo? Hehe.

Masa ke sini dulu aku sedang mengandung 7 bulan. Ya Allah mengah! Melayan anak punya pasal. Saja aku try minta tiket OKU tapi tak berjaya hehehe..

Masjid in terletak kira-kira 3 kilometer dari bandar Kota Kinabalu, jalan yang sama menuju ke Universiti Malaysia Sabah. Masjid ini mampu memuatkan sekitar 9,000-12,000 jemaah dalam satu-satu masa melebihi kapasiti yang mampu ditanggung oleh Masjid Negeri.

Berhampiran laut, masjid ini kelihatan terapung diatas lagun yang dibina di sekelilingnya. Bila bulan mengambang penuh lagi cantik.

Kepada yang tak mampu menyewa kereta tu naik saja nas no 5A.

Baca: Pelantar Minyak Terbiar Di Sabah Ditukar Menjadi Sebuah Hotel. Sangat Awesome!

Ya Allah bestnya ziplining dari Pulau Gaya ke Pulau Sapi! Dari pulau ke pulau tu dalam 250m. Tak pernah lagi buat flying fox sejauh tu. Cuba bayangkan excitement, thrill dan keindahan laut di Taman Tuanku Abdul Rahman dan hutan, wallawehhh!

Berlepas dan ketibaan bermula di Jesselton Point Jetty. Memandu selama 2.5 jam dari Kota Kinabalu kita akan sampai di Kundasang/Ranau dimana terletaknya Kinabalu Park yang tersenarai dalam UNESCO World Heritage Site. Di sini lagi banyak produk pelancongan yang menarik.

Apa yang anda ingat dengan nama Tamparuli? Jambatan? Takdelah besar benar jambatan tu. Yang lebih menarik ialah www.upsidedownhouse.com.my yang beralamat di Kampung Telibong, Batu 21, Jalan Telibong, Tamparuli, daerah Tuaran. Nak pergi ke Gunung Kinabalu kita kena lalu Rumah Terbalik ini yang pertama seumpamanya di Malaysia.

Merupakan sebuah rumah kampung yang serba lengkap hiasan dalamannya tetapi dipasang secara terbalik termasuklah kereta. Jangan risau nak bawa ahli keluarga yang berkerusi roda kerana ianya wheelchair friendly.

Owh ini mungkin anugerah terhebat yang kita ada. Sangat indah dan nyaman di sini. Kita boleh buat jungle trekking bersama keluarga. Kepada yang lebih adventurous boleh mendaki Gunung Kinabalu. Untuk pendakian, pastikan mountain guide (malim gunung) anda berlesen dan daftar dulu ya kerana jumlah pendaki dihadkan dalam satu-satu masa. Bawa anak-anak jungle trekking di sini, seronok! Ala. Paling jauh 1km je.

Tempat untuk mengimbau sejarah pendudukan Jepun di Sabah. Bagaimana tragisnya askar British yang menjadi tawanan tentera Jepun yang dipaksa berjalan kaki dari Sandakan. KWM bukan kubur tetapi taman peringatan yang cantik dengan senarai nama-nama perwira yang gugur.

Setiap tahun ada saja keluarga tentera ini yang akan melawatnya. Terletak di kawasan berbukit, pemandangannya sungguh indah menghadap Gunung Kinabalu dan kawasan penanaman sayuran di Kundasang.

Ladang penternakan lembu ini sangat cantik. Pernah sekali dulu aku datang semasa dedaun bertukar merah. Tidaklah semua tetapi dapatlah juga bergambar berlatar belakangkan daun yang macam dalam musim luruh tu. Iklan susu yang keluar kat tv tu shoot kat sini je. Bukannya di New Zealand pun.

Bermain dengan ikan sebesar betis. Tak nak cakap banyak, wajib pergi!

Sabah Tea ialah teh organik yang ditanam di Ranau. Terletak bersebelahan dengan Tagal Sungai Moroli Kg Luanti, penginapan juga disediakan di sini disamping factory tour. Restoran pun ada.

Baca lagi: Itinerari ‘Week End Getaway’ 3 Hari 2 Malam Ke Kota Kinabalu, Sabah


Bahayakan Orang Ramai Bawa Pokok Pisang ‘Bersiar-Siar’, Pemandu Di Johor Ini Ditahan Polis

Sering kali tular video mengenai salah laku trafik atau bagaimana sesebuah kemalangan berlaku, namun lain ceritanya pada kali ini apabila terdapat seorang pemandu yang memandu sambil membawa pokok pisang secara melintang bersama ke jalan raya.

Berdasarkan laporan, insiden berkenaan berlaku di Taman Mutiara Rini, Skudai di mana individu berkenaan telah berjaya dirakam dan ditularkan di media sosial sebelum ditahan.

Polis sahkan lelaki bawa pokok pisang guna Toyota Vios di Taman Mutiara Rini, Skudai petang semalam, bukan saja tidak memiliki lesen memandu .

Malah lelaki usia 30 itu ada 18 saman trafik, empat waran tangkap dan 10 saman tidak boleh dikompaun.

Suspek ditahan siang tadi. pic.twitter.com/DbEOCFIhbC

— Mohd Redzuan Abdul Manap (@redzuanNewsMPB) November 29, 2020

Lebih mengejutkan ramai, pemandu tersebut disahkan tidak mempunyai lesen memandu serta mengumpul 18 saman trafik, 4 waran tangkap dan 10 saman tidak boleh dikompaun.

Mengulas kes itu, Ketua Polis Daerah Iskandar Puteri, ACP Dzulkhairi Mukhtar berkata selepas rakaman video itu tular menerusi media sosial, polis telah menghubungi pemilik kenderaan Toyota Vios tersebut yang berada di Singapura.

“Anak pemilik kenderaan itu hadir di balai memberi keterangan semalam dengan menyatakan kereta tersebut dipandu oleh sepupunya yang membawa pokok pisang untuk tujuan upacara sembahyang di kawasan Mutiara Rini,” katanya.

Beliau berkata susulan itu, suspek hadir di balai polis untuk membantu siasatan pada 9.30 pagi semalam yang membawa kepada pembongkaran pelbagai saman lampau tertunggaknya.

Menurutnya, kenderaan itu turut disita di bawah Sekyen 64 Akta Pengangkutan Jalan 1987 atas kesalahan cukai jalan tamat tempoh serta kenderaan dipandu tanpa lesen.

Tular pada minggu ini apabila polis Kuala Pilah menjadi hero setelah berajya membantu seorang bapa ini mendapatkan susu bayi di awal pagi.

Polis Kuala Pilah Jadi Hero, Bantu Bapa Dapatkan Susu Buat Bayi Di Awal Pagi

‘Order Saja Walaupun Hujan’- Rider Nasihatkan Orang Ramai Tidak Perlu Risau


Bahayakan Orang Ramai, Pesakit COVID-19 ‘Kantoi’ Cuba Seludup Rokok Dalam Roti Ke Pusat Kuarantin

Sesak nafas merupakan antara simptom dialami oleh mereka yang dijangkiti COVID-19. Seperti tidak sedar, masih ada pesakit COVID-19 yang mahu merokok walaupun sudah menghadapi kesukaran untuk bernafas.

Menerusi perkongsian Facebook Selangor Bebas Asap Rokok- Selbar, usaha pesakit COVID-19 untuk menyeludup rokok ke Pusat Kuarantin & Rawatan COVID-19 berjaya dipatahkan semalam.

Dapat dilihat, para pesakit yang ‘kantoi’ menyeludup rokok menggunakan pelbagai cara yang kreatif seperti memasukkan dalam tin biskut, roti dan juga cawan mi segera.

Hal ini bukan sahaja membahayakan diri sendiri tetapi juga orang sekeliling. Apabila seseorang itu merokok atau menghisap vape, mereka amat mudah dijangkiti COVID-19 dan berisiko teruk disebabkan kesan merokok atau menghisap vape yang mengganggu bahagian organ dalaman iaitu paru-paru.

Sementara itu, kami kongsikan artikel berkaitan bekas pesakit COVID-19 pada pautan di bawah ini.

Lelaki Ini Kongsikan Pengalaman Dijangkiti COVID-19 Buatkan Dirinya Kenal Erti Syukur

Berbekalkan Semangat Yang Tinggi, Wanita Hamil 3 Bulan Ini Kongsi Pengalaman Bebas COVID-19


Bahayakan Pengguna Lain, PBT Halau Orang Ramai Berhenti Bergambar Di Lebuh Raya Bukit Kukus

Lebuh Raya Bukit Kukus di Pulau Pinang telah dibuka kepada orang ramai pada 13 Januari lalu. Ia merupakan lebuh raya tertinggi di Malaysia dengan ketinggian 60 meter, lebih tinggi daripada Rawang Bypass yang berketinggian 58.2 meter.

Oleh kerana kawasan lebuh raya tersebut mempunyai pemandangan yang unik serta menarik, orang ramai mengambil peluang untuk memberhentikan kenderaan mereka di lorong kecemasan dan turun daripada kenderaan masing-masing untuk mengambil gambar persekitaran dari lebuh raya tersebut.

hyway bukit kukus 60meter😱#peneng#fyp#malaysia

Reply to @wanasraf13 tak boleh berhenti bro 😅

♬ original sound – Nor Nabilla Idzhar – Nor Nabilla Idzhar

Tindakkan orang ramai itu dirakam oleh salah seorang pengguna TikTok @wanasraf13 yang kebetulan menggunakan lebuh raya tersebut ketika waktu itu. Kelihatan satu barisan panjang kenderaan diletakkan di tepi jalan dan orang ramai membarisi sepanjang lebuh raya itu untuk bergambar.

Dalam satu video TikTok lain pula yang dikongsikan oleh @nornabillaidzhar_, sebuah kereta peronda Pihak Berkuasa Tempatan (PBT) membunyikan siren untuk menghalau orang ramai yang sengaja memberhentikan kenderaan di tepi jalan.

Kedua-dua video itu mendapat pelbagai reaksi netizen yang memberikan pandangan bahawa tindakan segelintir orang ramai yang memberhentikan kenderaan di lebuh raya itu boleh menyusahkan pengguna-pengguna lain.

Tambah orang ramai lagi, tindakan tersebut juga boleh membuatkan kesesakan lalu-lintas dan juga boleh menjadi faktor punca kemalangan di atas lebuh raya tertinggi Malaysia itu.

Diharapkan agar orang ramai dapat memberikan kerjasama dengan baik kerana  lebuh raya sepanjang 5.5 km itu yang menelan belanja sebanyak RM545.6 juta itu dibina untuk memudahkan dan melancarkan lalu-lintas tiga laluan utama dari Paya Terubong-Bukit Jambul dan Balik Pulau-Jalan Tun Sardon, bukan untuk menambahkan lagi kesesakan trafik.

Sebelum ini ada segelintir pihak tidak bertanggungjawab sanggup ceroboh landasan kereta api di Kelantan hanya mahu bergambar OOTD.

Pemandu Kereta Api Tegur Penduduk Tempatan ‘Ceroboh’ Landasan Demi Gambar OOTD

Pentingkan Diri Sendiri, Tindakan Wanita Ini Cop Parkir Undang Kecaman Ramai


Bahayakan Pengunjung Lain, Netizen Berang Kenderaan Ceroboh Kawasan Riadah Di Shah Alam Ini

Pagar dibuka dan kemudiannya diceroboh dengan kenderaan bermotor sama ada motosikal dan juga kereta.

Itulah antara rungutan pengunjung kawasan riadah di sekitar Dataran Kemerdekaan Shah Alam yang tidak berpuas hati dengan tindakan segelintir pengunjung kawasan tersebut.

Dah memang diwartakan tempat ni sepatutnya tempat riadah tanpa kenderaan bermotor / kereta. Supaya warga shah alam boleh beridadah sama ada picnic kat padang, jalan2, exercise, jogging, naik basikal, kasut roda, skuter or skateboard.

Menurut beberapa siri ciapan yang dimuat naik pengguna Twiter @twinnourla, beliau menjelaskan bagaimana perbuatan menceroboh kawasan riadah tersebut menimbulkan kerisauan terutamanya berkaitan keselamatan kanak-kanak yang bermain-main di kawasan tersebut.

Malah jelasnya, individu atau kumpulan itu bukan sahaja menceroboh malah ada yang meletakkan kenderaan mereka dalam kawasan riadah dan tidak kurang juga yang memandu dengan laju sehingga membahayakan keselamatan pengunjung yang lain.

Korang rasa budak2 rasa selamat ke nk main basikal kalau dengar bunyi motor kuat? Padahal ni mmg tempat diorang bermain kot!! 😤 Time ni diorang tgh duk tepi sbb sblm tu ada kereta almost nk langgar diorang. Kalau jd kat family kau apa kau rasa?!! 🤬 pic.twitter.com/pOws4GFLZ0

Kat kiri and kanan pagar tu ada laluan pejalan kaki. MBSA letak tape je supaya org bole lalu tapi ada mat2 motor yg bodoh selamba potong sbb nk lalu. Aku nampak dgn mata sendiri diorang putuskan tali tu 🤯

Tindakan segelintir pengunjung yang meletakkan kenderaan mereka dalam kawasan beriadah itu sekaligus memaksa mereka untuk bermain sehingga ke luar kawasan yang telah ditetapkan.

Perkara itu sekaligus menimbulkan bahaya dengan kanak-kanak dan pengunjung yang berbuat demikian berkemungkinan terdedah kepada kenderaan yang menggunakan jalan tersebut.

Sebabkan kat dalam tu penuh kete abd motor aku decide main basikal kat luar area yg sesak tu. kau dgr kan bunyi kanak2 tgh main pastu tiba2 akan bunyi kereta kuat lepas uturn. Kalau kete tu langgar budak2 yg tgh main mcm mana?? Eeee bodohnya!!! 🤬🤬🤬 pic.twitter.com/4WcfxOiuUy

Rungutan dan ciapan yang dibuat beliau itu setakat ini sudah pun mencatatkan lebih 5,000 retweet dan likes sejak ia pertama kali dimuat naik pada semalam.

Bukan sahaja dikongsikan orang ramai, malah rata-rata netizen yang meninggalkan komen di hantaran tersebut juga dilihat turut bersetuju dengan masalah yang melanda kawasan riadah terbabit.

Selain itu, ciapan tersebut turut menerima perhatian daripada Ahli Dewan Undangan (ADUN) Kota Anggerik yang membuat balasan mengenai perkara itu setelah dimaklumkan melalui Twitter.
Jelasnya, perkara tersebut telah diambil maklum dan akan dibawa ke perhatian Majlis Bandaraya Shah Alam (MBSA) untuk tindakan lanjut.

Terima kaseh bawa hal ini utk perhatian saya. Insya-Allah saya akan panjangkan dan bincang tindakan susulan dgn pihak MBSA.

— Najwan Halimi (@NajwanHalimi) July 12, 2020

Shah Alam sememangnya terkenal sebagai tempat tumpuan dalam kalangan warga lembah Klang. Baca perkongsian kami mengenai tarikan yang ada di bandaraya ini di pautan di bawah.

Lambakan Barangan Vintage Dan Preloved Di ‘Pasar Lambak’ Stadium Shah Alam

7 Kafe Dan Restoran Sekitar Shah Alam Bakal Buat Anda Terus Lapar

G&G: Bella ‘Menyelam’ Di JBR Bundle Seksyen 13, Shah Alam


Baik Buruk ‘Supplement’ Yang Anda Patut Tahu, Menurut Pegawai Dietetik Hospital

Kebelakangan ini cuaca media sosial hangat dengan pertikaian mengenai keperluan mengambil supplement rentetan daripada tularnya tweet pakar perubatan mengenai bahana supplement yang boleh mengakibatkan kerosakan hati dan buah pinggang.

Tweet ini bagaimanapun mendapat respon daripada pakar perubatan lain yang menafikannya dan menyatakan kerosakan organ dalaman kita disebabkan dos yang berlebihan. Maka di situ terbahagilah netizen kepada dua, itu pro-supplement dan anti-supplement.

Sebelum itu, izinkan diri al-faqir memberi pencerahan mengenai apa itu dietary supplement.

Dietary supplement adalah makanan tambahan yang membekalkan nutrien tertentu kepada badan, selain daripada makanan harian kita. Ia selalunya diambil dalam bentuk tablet, kapsul, serbuk, gel, sirap, minuman atau energy bar.

Makanan tambahan ini terbahagi kepada beberapa jenis seperti:

1. Supplement vitamin dan mineral (contoh: vitamin B, C, Multivitamin, Kalsium, Zat Besi dll.)
2. Supplement khas (contoh: Omega-3, Fiber, Probiotik, Glucosamine, dll.)
3. Herba dan tumbuhan (contoh: greentea, bawang putih, gingkgo biloba, gingseng )
4. Pemakanan sukan
5. Kecantikan (contoh: protein, garcinia cambogia, kolagen, dll.).

Pada dasarnya, badan kita tidak memerlukan supplement bilamana kita mengamalkan pattern pemakanan yang seimbang dan sihat. Pun begitu, terdapat beberapa kondisi yang memerlukan makanan tambahan ini diambil kerana faktor kesihatan, umur, penyakit dan sebagainya.

Sebagai contoh, pesakit yang mengalami luka yang dalam atau kebakaran yang teruk, memerlukan tambahan protein yang lebih tinggi daripada orang normal. Jikalau mereka tidak mampu mencapai keperluan melalui pemakanan biasa, maka disarankan mereka mengambil supplement protein seperti Myotein atau Whey Protein untuk menampung keperluan mereka itu.

Begitu juga situasinya pesakit yang mengalami Anemia atau kurang Haemoglobin (Hb) dalam darah. Mereka boleh mengambil supplement Iron atau Zat Besi untuk menambah kandungan Hb, selain supplement vitamin C yang membantu penyerapan Zat Besi tadi.

Kedua-dua situasi ini memerlukan preskripsi daripada mereka yang bertauliah, bukannya diambil dos dengan sesuka hati. Selain itu terdapat juga situasi di mana seseorang yang sihat badan, tetapi dalam keadaan hamil atau merancang untuk hamil. Supplement seperti Asid Folik (Folate) boleh diambil untuk mengurangkan risiko kecacatan neural tube defect kepada kandungannya.

Begitu juga supplement vitamin D dan Kalsium, disyorkan untuk diambil oleh golongan warga emas atau wanita menopaus yang berisiko mengalami kerapuhan tulang, walaupun mereka sihat. Akan tetapi, sekali lagi ditegaskan bahawa pengambilan dos supplement berkenaan juga adalah berdasarkan preskripsi daripada mereka yang bertauliah.

Terdapat juga situasi di mana kita tidak dibolehkan mengambil supplement.

Sebagai contoh, pesakit Kegagalan Buah Pinggang Tahap 3 dan 4 (sebelum menjalani Dialisis) tidak dibenarkan mengambil supplement yang berasaskan protein, termasuklah kolagen atau glutamine (kecuali dalam keadaan yang memerlukan).

Ini kerana pengambilan protein pada tahap ini tersangatlah dihadkan bagi mengurangkan bebanan kepada buah pinggang dan paras urea yang tinggi dalam darah (Hyperuricaemia).

Supplement yang berasaskan herba seperti gingseng, gingkgo biloba, aloe vera boleh mengakibatkan interaksi dengan ubatan seperti Warfarin dan Aspirin.

Begitu juga pengambilan supplement yang berasaskan kombinasi antara greentea, guarana, ma-huang dan kafein yang memberi kesan ‘stimulant’ berganda kepada badan, boleh membahayakan pengambilnya, terutamanya mereka yang menghidap Penyakit Jantung dan Darah Tinggi.

Berbalik kepada apa yang didakwa pakar-pakar perubatan di atas, kedua-duanya adalah benar. Mungkin apa yang mengelirukan netizen adalah tidak disebut jenis dan dos supplement yang mengakibatkan kegagalan hati dan buah pinggang, di samping conflict of interest di pihak yang menyangkal.

Apa yang difahami, supplement yang dimaksudkan adalah so-called produk kesihatan dan kecantikan seperti ‘Jus Kalkatu Perak’ (bukan nama sebenar), ‘Kopi Garam Bulan’ (bukan nama sebenar), ‘Kapsul Goyang-goyang’ (bukan nama sebenar), ‘Air al-Kaali’ (bukan nama sebenar) yang kian menular diambil oleh masyarakat kita pada hari ini.

Berselindung di sebalik istilah ‘makanan sunnah’, ‘lulus KKM’, ‘alami’ ‘herba’, ‘tanpa pengawet’, ‘organik’, ‘berkongsi kebaikan’, ‘flawless’, ‘gebu-gebas’, ‘genius’ dan testimoni-testimoni yang gah, para pengeluar, pengedar dan penjual giat mempromosikan produk mereka di kaca TV, corong radio, media sosial mahupun jualan langsung.

Secara tidak langsung, pendedahan kepada maklumat secara berterusan seperti ini telah memberi impak pada pemikiran masyarakat untuk menerima produk mereka sebagai alternatif kepada ubatan hospital atau ‘makanan pencegah penyakit’. Ditambah dengan doktrinisasi yang tidak beretika seperti overclaimed dan misconception mengenai sesetengah nutrien, boleh mengeruhkan lagi keadaan.

Ayat seperti, “Sampai bila mahu begantung pada ubat hospital?”, walhal tidak pula dipertikai apabila kebergantungan pada produk berkenaan yang berpuluh-puluh kali ganda harganya berbanding dengan ubat hospital sehingga seumur hidup.

“Tadi Encik Suami bawak pegi kenduri..so apa lagi, terlebih makanlah sis. Nasib baik ada kapsul L nie, telan jer 2 biji, terus detox dan bakar lemak!”, sedangkan pesakit kolesterol tinggi (Dislipidemia) yang ambil ‘Simvastatin’ dan pesakit diabetik yang ambil ‘Metformin’ atau ‘Insulin’ pun kena jaga makan, inikan pula yang tidak ambil apa-apa ubatan;

“Hari nie sis rasa lenguh-lenguh sendi dan tak sedap badan so apa lagi, sis terus minum Jus H nie, terus hilang lenguh-lenguh sendi dan sakit-sakit badan!”, padahal sebelum ini dialah yang ‘anti’ sangat dengan ‘pain-killer’.

“Doktor pun terkejut tengok result darah saya!”, memanglah terkejut. Dah HbA1C (purata gula dalam darah selama 3 bulan) dari 6 lebih naik ke belas-belas, siap bacaan Urea dan Creatinine (penanda aras status buah pinggang) juga meningkat melebihi had normal, maunya doktor tak terkejut.

Selain itu, ada juga yang mengetengahkan so-called produk kesihatan yang masih lagi dalam peringkat ujian makmal seperti teh rerama, greentea dan durian belanda, dikatakan mempunyai pelbagai khasiat sehingga dapat merawat kanser.

Sebenarnya, untuk menjalankan sesuatu ujikaji ubat, keberkesanannya perlu dibuktikan melalui 2 tahap iaitu ujian preliminary（ujian yang dilakukan dalam makmal/in vitro) dan ujian klinikal（yang dilakukan pada manusia/in vivo). Ini kerana majoriti daripada ekstrak tumbuhan ini menjadi tidak stabil apabila ianya masuk ke dalam badan.

Akhirnya, tumbuhan yang dikatakan mampu merawat kanser , mengalahkan ‘chemo’ sebenarnya tidak mampu pun merawat kanser kerana apabila masuk je dalam saluran pencernaan, ianya diuraikan oleh enzyme di dalam badan. Untuk pengetahuan, teh rerama, durian belanda dan green tea hanya baru mencapai tahap ujian preliminary sahaja.

Produk kesihatan berdasarkan makananan Sunnah juga tidak kurang popularnya. Produk yang dikatakan ‘penghulu segala produk’ ini selalunya terdiri daripada campuran habbatus sauda’, madu, za’faran, kurma, kismis, tin, susu kambing, al-manna dan sebaginya.

Sebenarnya, tidak salah pun mengambil makanan seperti ini, malah ia adalah menghidupkan sunnah Rasulullah S.A.W. Akan tetapi, kita acapkali fokus kepada makanan berkenaan, bukan kepada amalan yang dipraktikkan Baginda.

Mengambil ekstrak kurma sebagai contoh, tidak sama dengan mengambil kurma dalam bentuk asalnya. Ini kerana komposisi nutrien dalam ekstrak lebih banyak berbanding dengan dalam bentuk asalnya. Itu tidak termasuk bahan pengawet yang dicampur untuk menjadikan produk berkenaan tahan lama.

Diriwayatkan (HR. Al-Bukhari no. 5684 dan Muslim no. 5731), ada seorang lelaki datang menghadap Rasulullah S.A.W, ia berkata:

“Saudaraku mengeluhkan sakit pada perutnya.” Rasulullah berkata: “Minumkan ia madu.” Kemudian orang itu datang untuk kedua kalinya, Baginda berkata: “Minumkan ia madu.” Orang itu datang lagi pada kali yang ketiga, Baginda tetap berkata: “Minumkan ia madu.” Setelah itu, orang itu datang lagi dan menyatakan: “Aku telah melakukannya (namun belum sembuh juga malah bertambah sakit).”

Rasulullah bersabda: “Allah Maha Benar dan perut saudaramu itu dusta. Minumkan lagi madu.” Orang itu meminumkannya lagi, maka saudaranya pun sembuh. Ini memberikan kefahaman bahawa di sini wajibnya digabungkan antara makanan itu sendiri dengan cara ia kita makan dan keadaan penyakit yang dialami (boleh rujuk ‘syarah’ Ibnu Qayyim Al-Jauziyyah RA dan Ibnu Hajar Al-Asqalani RA mengenai hadith ini).

Di samping itu, ada sesetengah pengeluar yang meng’highlight‘kan ‘lulus KKM’ sebagai daya penarik kepada orang ramai supaya tidak ragu-ragu membeli produk mereka.

Untuk pengetahuan, produk kesihatan, terutamanya dalam bentuk supplement adalah dikategorikan sebagai makanan dan ia sebenarnya tidak perlu melalui ujian klinikal Pihak Berkuasa Kawalan Dadah (PBKD) seperti produk farmaseutikal dan kosmetik, sebelum dipasarkan.

Akan tetapi produk-produk ini dikawalselia oleh pihak Bahagian Keselamatan dan Kualiti Makanan (BKKM) dan adalah dilarang untuk pengeluar, pengedar dan penjual makanan tambahan membuat sebarang tuntutan perubatan seperti mencegah, merawat atau menyembuhkan penyakit.

Tuntasnya, kembali kepada perkara asas, iaitu dapatkan semua nutrien dan zat yang diperlukan melalui pemakanan secara sihat, pelbagai dan seimbang.

Sekiranya terbukti, kita kekurangan atau memerlukan suatu nutrien lebih daripada kadar biasa, rujuklah dahulu mereka yang ahli dalam bidangnya.

Seeloknya, buat ujian bagi memberi kepastian terhadap simptom-simptom yang dialami, bukan sekadar membuat andaian sendiri.

Jika mahu supplement atau produk kesihatan juga, sila baca dahulu kandungan produk berkenaan dan buat kajian, timbang-tara akannya.

Sekiranya tidak pasti, bertanyalah pada mereka yang lebih arif dan bertauliah. Memanglah mereka tidak tahu tentang semua produk tetapi sekurang-kurangnya mereka boleh membuat pemeriksaan untuk menilai sama ada produk yang diambil membawa kesan baik atau sebaliknya.


Baik Dan Buruk Penutupan Tol Batu Tiga & Sungai Rasau Selepas 24 Tahun

Kira-kira 270,000 penduduk sekitar Klang dan Shah Alam tidak lagi perlu membayar tol di Lebuhraya Persekutuan yang berkuat kuasa pada 1 Januari 2018 yang lalu.

Selepas 24 tahun barulah penduduk di sekitar Shah Alam dan Klang dapat menyusuri Federal Highway tanpa dikenakan tol. ‘Pemansuhan’ dua tol di Selangor ini adalah sebahagian daripada Bajet 2018 yang diumumkan Dato’ Sri Najib Razak October tahun lalu.

Mulai 1 Jan 2018, Krjn mansuhkan kutipan tol a) Batu Tiga, Shah Alam & Sg Rasau, S'gor, b) Bkt Kayu Hitam, Kedah, c) EDL, Johor #Bajet2018 pic.twitter.com/afcVDtKlHv

— Mohd Najib Tun Razak (@NajibRazak) October 27, 2017

Semalam saya sendiri sempat menyusuri tol Batu Tiga ini dari Shah Alam untuk ke Kajang. Masih ada pemandu yang teragak-agak untuk melalui Tol Batu 3 ini walaupun sudah tertulis pada papan elektronik yang tol sudah tidak beroperasi.

Jadi penutupan dua tol ini sedikit sebanyak akan membawa kebaikan dan keburukan kepada pengguna Federal Highway khususnya. Kebaikkannya semestilah penjimatan yang dapat dibuat oleh pengguna lebuh raya selepas ini. Jika seorang pengguna kereta membayar tol Batu Tiga pergi dan balik selama 5 hari seminggu, mereka dapat berjimat RM11 seminggu atau RM44 sebulan.

Jadi anda akan ada RM528 extra dalam simpanan dalam setahun selepas ini dengan pemansuhan tol Batu Tiga ini dan nilai penjimatan ini pastinya lebih banyak untuk penduduk Klang yang bekerja di Kuala Lumpur. Kita sudah lihat kebaikkan, dan apa pula keburukan pemansuhan tol ini?

Federal Highway pasti akan dibanjiri dengan lebih banyak kereta selepas ini terutamanya di waktu puncak. Jika dahulunya ada pengguna yang akan menggunakan jalan alternatif untuk elak tol, kini pasti pengguna akan terus menggunakan Federal Highway dan tidak menggunakan jalan alternatif lagi.

Pemansuhan dua tol ini semestinya akan membawa lebih banyak kebaikkan berbanding keburukan kepada penduduk di Selangor khususnya. Bagaimana perasaan anda yang memandu melepasi dua tol ini pada hari ini? Gembira atau berduka? Apa komen anda?


Tasik Baikal Ketika Diliputi Ais Sungguh Menakjubkan Dan Sangat Unik

Tasik Baikal terletak di antara Russia dan Mongolia dan ianya sangat cantik! Disebabkan tiada faktor yang mencemarkan tasik ini ketika ini, tasik ini adalah tasik paling bersih dan terdalam di dunia. Keindahannya juga sesuatu yang lain dari yang lain terutamanya apabila musim sejuk. Tasik ini telah dikelaskan sebagai UNESCO World Heritage Site pada tahun 1996 menandakan ianya sebagai salah satu lokasi penting bagi penduduk dunia.

Tasik Baikal ini merentasi kawasan sepanjang 600KM dan ketika musim sejuk, lapisan ais setebal 1.5m-2m akan terbentuk. Hebat tentang ais yang melapisi tasik ini ianya dapat menampung berat kenderaan sehingga 15 tan! Tetapi tidak semua kawasan ais ini mempunyai kekuatan untuk menampung berat sebegitu.

Lapisan ais ini juga berbeza-beza kerana retakan yang berlaku memberikan setiap kawasan ais mempunyai corak yang berbeza-beza. Dan disebabkan air tasik ini yang jernih, ais di sini adalah yang paling transparent dan anda boleh nampak hidupan berenang-renang di bawah lapisan ais ini.

Corak-corak pada permukaan ais ini terbentuk kerana lapisan ini retak setiap masa. Kadangkala retakan ini sepanjang 10-30km dan retakan ini bagus untk hidupan di dalam tasik ini. Menerusi retakan ini, hidupan di dalam tasik tidak akan mati kerana kekurangan oksigen. Permukaan ais yang mempunyai bubbles pula adalah hasil gas metana yang dihasilkan oleh alga.

Tasik Baikal adalah tasik paling dalam di dunia dan diistiharkan sebagai kawasan simpanan air bersar terbesar di dunia. Tahukan anda, kedalaman tasik Baikal ini mencecah 1642 meter! Hanya dua tasik lain yang mempunyai kedalaman lebih 1000 meter iaitu tasik Tanganyika(1470m) dan Caspian Sea(1025m).

Pada yang berminat untuk merasai sendiri ice skating atau bergambar di permukaan ais in, ianya akan terbentuk ketika musim sejuk sehingga Mei. Bermakna dari bulan Disember sehingga Mei. Selepas bulan Mei tasik Baikal akan menjadi tasik yang cantik seperti biasa. Jadi bagi yang kaki travel, mungkin boleh masukkan Tasik Baikal dalam wishlist anda. Dapat lihat ikan di bawah permukaan kaki seperti melihat ikan di aquarium. Tetapi aquarium ini di bawah kaki anda.


Baiki Perabot Nazak Jadi Baru Dengan Mudah Dan Murah

Bayangkan, anda mempunyai perabot lama – buatannya cantik, kayunya berat, pendek kata ia masih kukuh untuk digunakan. Tetapi sayang seribu kali sayang, permukaannya menggelembung dek terkena air atau calar balar kerana sudah lama digunakan. Hendak digunakan, sudah buruk. Hendak dibuang, sayang. Jadi apakah cara mudah dan murah untuk memperbaiki perabot dengan permukaan yang rosak?

Tuan Firdaus Jasmin berkongsi cara beliau.

1. Ini adalah keadaan asal perabot. Beberapa bahagian permukaan telah menggelembung atau terkopek dimakan air.

2. Licinkan permukaan dengan kertas pasir.

3. Gunakan kertas dinding atau wallpaper untuk membalut meja. Beli di Mr DIY – RM3.50 sahaja!

BACA: 21 Idea Perabot Berasaskan Kayu Pallet. Inspirasi D.I.Y Murah Dan Kreatif

4. Tanggalkan kertas dinding perlahan-lahan.

5. Lekat dan ratakan kertas dinding pada permukaan meja. Pastikan tiada gelembung udara. Anda boleh cabut dan lekat semula untuk menjadikan hasil kerja anda lebih kemas.

8. Dan Walla!, hanya dengan menggunakan kertas dinding, perabot anda yang buruk kini sudah bertukar menjadi baru.

Puan Farah Irwana menggunakan cara yang sama untuk membaiki rak TV beliau. Modal beliau – RM3.50 juga. Lihatlah hasilnya!

Berkilat-kilat seperti baru. Menakjubkan!

Anda boleh dapatkan pilihan pelekat dinding pada harga berpatutan di sini.

BACA Lagi: 10 Jawapan Disebalik Kisah Viral Gadis Baiki Sofa Ibu Di Bulan Ramadan Yang Lalu

LIKE dan FOLLOW Vocket di Facebook serta Instagram


‘Bailong Elevator’ Di Zhangjiajie Ini Tak Semua Orang Berani Naik

Tambah satu lagi sebab kenapa anda patut travel ke China. Alasan untuk cuba naik Bailong Elevator di Zhangjiajie National Park boleh ini diguna pakai. Tapi bukan untuk anda yang gayat! Saya tengok pun kecut perut juga.

Bailong Elevator yang terletak di Zhangjiajie National Park, China ini diiktiraf sebagai lif outdoor tertinggi dan terberat di dunia oleh Guinness World Records. Dengan tinggi keseluruhan 362 meter, lif tepi tebing di kawasan Wilingyaun, China ini juga turut dipanggil ‘Hundred Dragons Elevator’.

Dibuka sejak tahun 2002, lif kaca ini mampu membawa seramai 50 orang sekaligus dengan kemampuan menampung berat sehingga 4,900 kg. Ini adalah satu-satunya di dunia lif yang akan membawa penumpuang hingga ke puncak bukit!

Walaupun dinobat sebagai lif outdoor terpanjang di dunia, namun ia hanya mengambil masa selama 1 minit atau kurang untuk sampai ke atas. Memang laju sungguh, kalau anda takut pun tahan lah sikit. 1 minit saja.

Untuk kelebihan ini, Bailong Elevator dianggarkan mampu membawa seramai 1,380 penumpang dalam masa satu jam! Bayangkan, dalam masa 1 jam sahaja seramai 1,380 orang mampu berkumpul bersama-sama di atas puncak bukit.

Walaubagaimanpun pembinaan ini pernah menerima kritikan kerana dibina di salah satu tempat warisan dunia UNESCO, namun begitu, pada masa yang sama destinasi ini pernah menerima sehingga 5 juta kunjungan pelancong.

Lif kaca laju yang tertinggi dan terpanjang di dunia ini menelan belanja sebanyak 120 juta Yuan untuk siap dibina. Adakah anda salah seorang yang teruja untuk mencubanya? Kita geng!


BAIT Dan PUMA Hasilkan Kasut Edisi Terhad Untuk ‘Venom’

BAIT dan PUMA mengumumkan kerjasama terbaru antara mereka dan kali ini mereka menghasilkan model edisi terhad Venom sempena tayangan filem Marvel Venom pada minggu ini.

Kasut PUMA Cell Venom telah dihiasi dengan warna seperti syimbiote Venom yang berwarna hitam dan putih. Model ini menggunakan suede premium dan mesh pada bahagian atas kasut ini. Seterusnya plastik silikon pula turut menghiasi pada kasut ini sebagai simbolik syimbiote mengambil alih badan host.

Logo tulisan penjenamaan PUMA anda boleh melihat pada di lidah kasut, manakala BAIT x Marvel diletakkan pada bahagian dalam tapak kasut, yang juga hadir dengan lukisan Venom yang cukup istimewa.

Selain kasut, kolaborasi ini turut didatangkan dengan jaket Boomber dan balang kurungan syimbiote seperti dalam filem Venom. Kolaborasi BAIT x PUMA x Marvel Cell Venom ini telah dijadualkan akan keluar pada hari ini di laman rasmi butik BAIT.

BAIT x Marvel x Venom x Alpha Industries Reversible MA-1 Jacket. 2018.10.04 #marvel #venom #alphaindustries #wdywt #ootd #outfitgrid #hypebeast #highsnobiety #streetwear #mcu #marvelstudios #marvelcomics #baitme #bait

A post shared by  BAIT Inc. (@baitme) on Oct 2, 2018 at 10:14am PDT


13 Tip Buat Anda Yang Merancang Travel Ke New York, USA

Ini saya kongsikan beberapa tip dan info penting jika anda merancang untuk ke New York, USA :

1. Ada beberapa airlines yang selalu offer murah terbang ke New York : China Eastern Airlines, China Southern Airlines, Qatar Airways dan Kuwait Airways. Saya dapat grab tiket pergi balik KL-NYC USD440 sahaja.

2. Situasi terkini selepas Donald Trump berkuasa masih tiada apa-apa perubahan yang ketara, rakyat marhaen hidup seperti biasa. Jadi tidak perlu risau dan gusar untuk datang mengembara ke Amerika.

3. Mungkin kita nampak di media diskriminasi agama dan kaum sangat teruk di Amerika, realitinya tidak begitu. Hanya segelintir manusia sahaja, mungkin hanya 2% sahaja dari keseluruhan penduduk di Amerika yang rasis dan bencikan Islam.

Wanita muslim berhijab bebas bekerja di pejabat, di cashier pasaraya dan ramai wanita arab berpurdah yang datang melancong ke sini tanpa sebarang masalah. InshaAllah selamat. Ringkas cerita, di Amerika masing-masing sibuk dengan hal sendiri.

4. Elakkan guna kereta jika travel dalam bandar New York, kerana kos parking sangat mahal, banyak tol dan tidak fleksibel. Untuk lebih penjimatan, beli kad MTA pass 7 hari, boleh guna unlimited public transport selama 7 hari 7 malam, harga usd30.

5. Manakala jika anda merancang untuk pergi berjalan keluar dari New York, sewa kereta merupakan satu pilihan yang terbaik dan murah berbanding naik pengangkutan awam seperti bas dan keretapi.

6. Jika anda punya waktu yang singkat, travel dalam satu kumpulan 3-5 orang sangat menjimatkan berbanding travel secara solo. Anggaran kos sewa kereta satu hari USD35, kalau ada 5 orang sangat jimat.

7. Purata harga penginapan USD25 – USD40 seorang/malam (private & shared room). Boleh guna AirBnB.

8. Sekiranya anda ingin membeli makanan halal di kiosk tepi jalan terutamanya di area Manhattan, pastikan kiosk tersebut mempamerkan tanda harga yang jelas, elakkan dari membeli di kiosk yg tiada tanda harga, silap hari bulan anda akan dipancung dengan harga yang mahal.

9. Untuk lebih banyak pilihan makanan halal dan murah, boleh pergi ke kawasan Jackson Heights dan Queens.

10. Visa pelancong untuk rakyat Malaysia masih boleh dimohon, tiada sebarang sekatan oleh presiden baru Donald Trump, untuk info lanjut dan terkini boleh hubungi kedutaan Amerika di Ampang KL.

11. Ada satu syarikat bas yang menawarkan harga tambang murah, harga yang ditawarkan ikut siapa cepat dia dapat, contoh harga tiket bas dari New York city ke Albany boleh dapat dengan harga USD3 sahaja. Syarikatnya beroperasi di tepi jalan, tidak masuk dalam stesen bas utama. Boleh cek dalam laman web ini : www.wandacoach.com.

12. Sistem jalan di New York dan bandar-bandar lain menggunakan sistem Grid, setiap satu blok bermakna bergerak satu huruf atau nombor dari tempat kita berdiri. Contoh, mereka akan guna 2 blocks from here, 3 blocks from here, semua guna pertembungan nombor dan huruf (contoh : 11th & H). Lagi cepat anda mahir lagi senang untuk anda mencari bangunan atau tempat yang nak dituju.

13. Mungkin ada yang bertanya berapa hari cukup untuk jalan-jalan sekitar New York state? Bagi saya, jika anda betul-betul ingin teroka New York state, peruntukkan masa paling kurang 2 minggu.

Dalam tempoh 2 minggu anda boleh tour satu bandar New York, boleh pergi ke Niagara Falls, pergi White House di Washington DC dan banyak lagi tempat-tempat menarik sekitar New York state.


BAIT Hadir Dengan Model Edisi Terhad G-SHOCK ‘Initial D’

Peminat setia manga Initial D dan G-SHOCK pasti tidak senang duduk apabila melihat model kolaborasi terkini antara G-SHOCK, Initial D dan butik BAIT ini.

Bagi menutup tahun 2020, BAIT hadir dengan model kolaborasi ini untuk model G-SHOCK DW-5600 yang semestinya mengikut tema model kereta ikonik Toyota Sprinter Trueno APEX AE86 dalam manga Initial D.

Seperti dalam manga, model kolaborasi ini mengambil inspirasi warna serta rekaan yang dipandu Takumi Fujiwara. Tulisan Jepun yang tertulis pada kereta Takumi menghiasi bahagian strap di samping logo Initial D terpampang apabila lampu jam dinyalakan.

Model ini juga turut akan hadir dengan kotak jam edisi khas. Buat yang berminat, anda boleh membelinya pada harga USD200 (+-RM820). Namun, pembelian jam tangan ini agak sukar kerana raffle untuk jam tangan ini cuma akan dibuka kepada penduduk di Amerika Syarikat sahaja.

Tetapi jika anda rakan di Jepun, anda masih berpeluang untuk membeli jam tangan ini di butik BAIT Japan bermula hari ini.

Sebelum ini, sebuah kafe di Ipoh berkonsep manga Initial D mendapat perhatian apabila ramai. Baca lagi pada pautan di bawah.

Bawa Konsep Initial D, Kafe Fujiwara Tofa Di Ipoh Ini Diserbu Peminat

Bagaimana Seorang Budak Kecil Beri Idea Untuk Kikuo Ibe Hasilkan Model G-SHOCK

Jam G-SHOCK ‘Belanjawan 2021’ Tengku Zafrul Kini Jadi Buruan


BAIT x Disney Pixar x Reebok Perkenal Model Instapump Fury Edisi ‘Toy Story’

Pastinya buat anda yang mengikuti filem Toy Story akan teruja dengan berita ini. Berikutan filem Toy Story 4 yang sedang berada di pawagam, Reebok telah berkolaborasi dengan Disney Pixar dan BAIT tampil dengan koleksi kasut edisi terhad.

Menariknya, koleksi kasut ini menggunakan model Instapump Fury dan rekaan serta warna kasut yang digunakan menonjolkan watak dalam Toy Story. Koleksi kasut tersebut tidak memiliki padanan yang sama dimana ia tampil unik dan berbeza.

Pada kasut sebelah kiri, warna ungu dan hijau digunakan bagi menonjolkan karakter Buzz Lightyear, dan pada bahagian atas diletakkan butang Instapump berwarna merah yang dikelilingi dengan jalur hitam dan kuning. Malah, perkataan ‘LIGHTYEAR’ juga diletakkan pada bahagian tepi kasut. Pada lidah kasut diletakkan tanda ‘SR’ merujuk kepada Space Ranger.

Berbeza dengan kasut pada sebelah kanan, warna biru, kuning dan corak lembu diletakkan bagi menonjolkan karakter Sheriff Woody. Pada bahagian lidah kasut pula diletakkan logo berbentuk lembu dimana merujuk kepada Sheriff Woody.

Walaubagaimanapun, harga untuk koleksi ini masih belum diketahui dan tarikh rasmi koleksi ini akan tersedia juga masih belum diketahui. Malah, koleksi kasut ini juga dikhabarkan adalah terhad.


‘Baitus Solehah’ Tempat Berteduh Dan Jagaan Percuma Buat Remaja Hamil Anak Luar Nikah

Kes buang bayi setiap tahun makin meningkat dan isu ini nampaknya seperti tiada titik noktah. Kita sering mendengar kes pembuangan bayi berlaku di tandas awam, surau, dan tempat pembuangan sampah.

Mengikut statistik dari tahun 2010 hingga 2018, terdapat sebanyak 697 kes pembuangan bayi berlaku di seluruh negara dan sebanyak 446 bayi ditemui dalam keadaan sudah tidak bernyawa. Malah, kes pembuangan bayi bagi tahun ini setakat bulan Mei merekodkan 65 kes dimana ia satu angka yang agak besar.

Apakah sebenarnya punca kes pembuangan bayi ini makin bertambah? Jika mencari punca utama sebenarnya ada banyak punca yang cenderung menyebabkan perkara tersebut berlaku kerana rasa malu, tidak diterima keluarga, pandangan serong orang ramai dan pelbagai lagi.

Adakah anda tahu bahawa jika anda buang bayi, anda telah melakukan satu jenayah? Kes buang bayi boleh disiasat mengikut Seksyen 318 Kanun Keseksaan kerana menyembunyikan kelahiran dan menyebabkan kematian. Anda boleh dikenakan hukuman maksimum 20 tahun penjara.

Sebelum anda melakukan jenayah, cuba anda berfikir dahulu alternatif lain yang boleh anda lakukan. Sebenarnya terdapat beberapa pusat perlindungan dan didikan remaja hamil luar nikah yang ada.

Berikutan ingin menyelamatkan remaja yang hamil luar nikah daripada membuang bayi mereka kelak, Baitus Solehah merupakan rumah perlindungan untuk mereka yang terlanjur. Baitus Solehah dinaungi bawah Baitus Solehah Caring Centre dan tenaga kerja adalah daripada seluruh ahli keluarga pemilik Baitus Solehah yang dikenali sebagai Mak Liza.

Untuk pengetahuan anda, Baitus Solehah ini dibuka setiap hari 24 jam dan telah ditubuhkan pada 1 Mei 2013. Operasi pengurusan Baitus Solehah dibantu diuruskan oleh keluarga Mak Liza sendiri dari pengurusan pendaftaran masuk, kawalan keselamatan, pendidikan, kebersihan, kesihatan, pengangkutan, hal ehwal pelatih, kebajikan, antenatal, postnatal dan penyelenggaraan bangunan.

Setakat hari ini, Baitus Solehah mempunyai 4 buah premis dan setiap premis mempunyai kawalan keselamatan tertinggi. Ini kerana, Baitus Solehah mendapat kerjasama pihak polis dalam mengawal keselamatan premis-premis dan penghuni. Malah, tahap kesihatan yang sering dipantau oleh jabatan kesihatan daerah dan negeri.

Tiada sebarang bayaran pendaftaran atau bayaran bulanan dikenakan kepada pelatih dan segalanya ditanggung termasuk bayaran rawatan di klinik dan juga pendidikan. Pelatih tidak dibenarkan keluar kemana-mana kecuali klinik atau hospital bagi tujuan mendapatkan rawatan dan tidak boleh memiliki telefon bimbit serta hanya boleh berhubung dengan waris.

Menariknya, semua tenaga pendidik dan perkhidmatan adalah terdiri dari anak menantu sahaja dimana terdiri dari 3 orang al hafiz, 2 orang doktor, 2 orang guru, beberapa penyelia dan seorang pengurus. Sistem pendidikan di Baitus Solehah bermodulkan sistem pendidikan Madrasah, bermula pukul 4.00 pagi hingga 9.00 malam.

Selain diberi bimbingan fardhu ain dan ilmu agama, pelatih juga diajar pengurusan rumah tangga, penjagaan diri dan bayi selepas melahirkan. Tempoh mereka berada di Baitus Solehah adalah 6 bulan dan sehingga dijemput oleh waris untuk pulang ke rumah. Selagi waris tidak datang membawa keluar, mereka tetap berada di Baitus Solehah bersama anak mereka.

Ini pastinya merupakan satu usaha yang baik dilakukan bagi membantu remaja hamil luar nikah untuk bangkit dan tidak membuang bayi mereka. Untuk maklumat lanjut, anda boleh ke Facebook Baitus Solehah.


‘Bajrangi Bhaijaan’ Filem Tanpa Cinta Yang Mengarut

Saya tak sangka review pertama Vocket tentang Dilwale mendapat perkongsian yang menggalakkan daripada pengguna sosial media. Selepas review tersebut pengikut pengikut di Facebook menyarankan Vocket membuat review beberapa lagi filem Bollywood yang lebih best. Antara yang dicadangkan ialah Bajrangi Bhaijaan. Luckily, saya sudah tonton filem yang memenangi anugerah filem terbaik di Stardust Awards ini. Dan, ini review untuk anda.

Bagi yang ketinggalan bas, Bajrangi Bhaijaan bukanlah filem yang baru ditayangkan tapi telah lama ditayangkan di Malaysia pada 17 Julai 2015 dan jika anda mahu tonton filem ini anda perlu muat turun daripada internet.

Saya sendiri terlepas untuk menonton filem ini di pawagam dan guess what? Saya menonton filem ini dalam flight ke Dublin semasa menghadiri Web Summit 2015. Power tak power filem ini, ia mampu mengalirkan air mata tanpa disedari. Ia bukan kisah cinta yang mengarut.

Bajrangi Bhaijaan mengisahkan tentang seorang lelaki naif India yang cuba menemukan seorang budak perempuan Pakistan super-cute tapi bisu dengan keluarganya semula.

Filem ini dimulakan dengan memaparkan keluarga budak perempuan tersebut, Shahida (Harshaali Malhotra) yang digambarkan sebagai penduduk kampung di satu kawasan pergunungan Pakistan. Shahida tidak mengeluarkan bunyi dan bercakap sejak dilahirkan. Keluarganya mengambil keputusan untuk membawa Shahida ke sebuah tempat suci di India untuk berdoa supaya dia dapat bercakap selepas satu kejadian yang hampir meragut nyawa Shahida – Shahida terjatuh dari sebuah gunung dan tergantung pada sebatang pokok. Disebabkan dia bisu penduduk kampung hampir gagal menemuinya yang tergantung pada pokok.

Dalam perjalanan pulang dari India, keretapi berhenti akibat berlaku kerosakan. Shahida yang ternampak seekor kambing yang tersepit turun daripada keretapi untuk membantu. Ketika cuba membantu kambing tersebut keretapi tiba-tiba bergerak dan menyebabkan dia tertinggal di situ antara kawasan sempadan India dan Pakistan.

Ibunya tertidur ketika itu dan walaupun Shahida nampak ibunya di tepi tingkap ketika berlari mengejar keretapi dia tidak dapat menjerit meminta pertolongan.

Tidak lama selepas itu, sebuah keretapi yang mengangkut barang berhenti ditempat yang sama. Dan ini memberi harapan kepada Shahida untuk meneruskan perjalanan mengikut keretapi sebelum ini. Namun, keretapi itu sebenarnya berpatah balik dan membawa dia ke India.

Di India, Shahida bertemu dengan Pawan Kumar (Salman Khan) seorang lelaki yang baik hati dan sangat taat kepada agamanya (Hindu). Senang cerita seorang yang alim dan iman kuat. Lelaki yang baik hati kalau sudah jumpa budak perempuan menangis memang tak sampai hati untuk tinggalkan dia bersendirian.

Selepas mengetahui budak perempuan itu tidak boleh bercakap, berasal dari Pakistan dan keseorangan di India, Pawan ambil keputusan untuk menyatukan semula Shahida dengan keluarganya dengan apa saja cara sekalipun. Ketika itu Pawan memberi nama Munni kepada Shahida (dah tak tahu nama kan).

Tapi ada beberapa masalah yang Pawan hadapi apabila dia tidak mempunyai passport, tidak tahu kampung, bandar mana Munni tinggal di Pakistan, tidak pernah berbohong, dan dia seorang vegetarian.

Menariknya tentang Bajrangi Bhaijaan, filem ini memaparkan perbezaan antara agama Hindu dan Islam, perbezaan antara India dan Pakistan. Ini dapat dilihat pada babak di mana keluarga Pawan sedang menonton perlawanan kriket antara India dan Pakistan. Ketika semua orang menyokong India, Munni bersorak untuk Pakistan dan meraikan kemenangan Pakistan. Dari situ mereka dapat tahu Munni seorang rakyat Pakistan.

Tentang agama Munni pula, Pawan dapat tahu selepas kejadian terserempak Munni memakan ayam (daging) di rumah jiran dan melihat Munni berdoa di Masjid.

Disebabkan tiada passport dan terlalu banyak karenah untuk mendapatkan passport daripada kerajaan India, Pawan ambil keputusan untuk menyeberangi sempadan India-Pakistan secara haram dengan bantuan kaki seludup. Dalam babak ini boleh lihat bertapa jujurnya Pawan apabila masih mahu dapatkan permintaan pihak berkuasa Pakistan di sempadan untuk masuk dalam Pakistan walaupun sudah berjaya menyeberangi sempadan secara haram. Dia tetap tidak mahu meneruskan perjalanan selagi tidak mendapat izin walaupun dituduh sebagai pengintip India. Kejujurannya berjaya melembutkan hati pihak berkuasa tersebut.

Cabarannya tidak berhenti disitu apabila sepanjang di Pakistan, Pawan diburu oleh polis yang menyangka dirinya seorang pengintip. Pawan dibantu oleh seorang wartawan Pakistan Chand Nawab (Nawazuddin) yang agak gagal dalam kariernya yang percaya dengan tujuan Pawan ke Pakistan.

Walaupun berjaya menemukan Munni dan keluarganya, Pawan berjaya ditangkap oleh polis.

Babak Bajrangi Bhaijaan paling sedih sudah tentu apabila rakyat India dan Pakistan bersatu untuk melepaskan Pawan dari lokap. Di mana penduduk-penduduk berarak dan berkumpul di pintu sempadan untuk membawa pulang Pawan ke India. Munni yang ternampak Pawan berlari untuk mendapatkannya yang ketika itu berjalan kaki menyeberang pintu sempadan. Di sinilah berlakunya keajaiban yang mampu membuatkan air mata sesiapa pun jatuh hatta abang sado sekalipun apabila Munni secara tiba tiba boleh bercakap dan menjerit memanggil nama Pawan. Love can cure anything.

Bajrangi Bhaijaan semenangnya mengharapkan kepada bakat Salman Khan untuk menghidupkan cerita ini. Kareena Kapoor yang memainkan watak makwe Pawan tidak begitu menyerlah dan tenggelam dengan wajah extra-cute Munni.

Sekiranya anda mahu tonton filem cinta Bollywood yang lain daripada yang lain anda patut tonton Bajrangi Bhaijaan. Berbaloi.

Saya berani berikan filem ini 7/10 BIJI VOCKET.

LIKE dan FOLLOW Vocket di Facebook serta Instagram


Baju Diconteng Rakan, Wanita Ini Sedih Anak ‘Speech Delay’ Jadi Mangsa Buli Di Sekolah

Adakah anda pernah membuli atau dibuli? Pastinya tingkah laku buli ini memberikan kesan secara mental dan fizikal kepada mangsanya seperti trauma atau lebih parah mengakibatkan kematian.

Terbaharu, seorang pengguna TikTok @airissumayyah telah berkongsi video memaparkan baju anaknya yang telah diconteng oleh rakan di sekolah. Hal tersebut disedari Airis apabila anaknya pulang ke rumah.

kisah balik sek smlm..😔 sy xkisah nk cuci..tp sy ksian dia..ni yg nmpk pd mata ksr.kt sek xthu la ap jd.#speechdelay

Menurutnya, anaknya yang baru sahaja masuk darjah 1 mempunyai masalah ‘speech delay’. Mungkin disebabkan itu, ada murid yang bertindak membuli anaknya dengan menconteng baju.

Tambahnya, dia berasa kecewa dengan apa yang berlaku dan kasihan dengan anaknya itu serta mengatakan ini baru apa yang dia nampak, tidak tahu jika ada perkara lain berlaku di sekolah.

Difahamkan, mak kepada murid yang menconteng baju anaknya itu telah menelefonnya dan meminta maaf atas kejadian tersebut serta mahu menggantikan pakaian anaknya.

Perkongsian tersebut mendapat perhatian orang ramai dan rata-rata netizen mengecam tindakan murid yang membuli anak wanita tersebut. Bukan itu sahaja, para netizen turut bersetuju bahawa ibu bapa memainkan peranan untuk memantau tindakan anak-anak mereka agar tidak berlaku kejadian seperti ini.

Malah, rata-rata netizen juga menyeru agar ibu bapa memberikan pendedahan dan mengajar tentang akhlak dan adab dengan rakan-rakan. Segelintir netizen turut meluahkan perasaan yang gejala buli ini makin menjadi-jadi ketika ini dan anak mereka turut pernah menjadi mangsa.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

‘Siap Boleh Panggil Sayang’- Pakej Kejut Sahur Dijual Di Shopee Serendah RM2 Khas Untuk Anda Yang Bujang

AirAsia Sudah Selesaikan Lebih 90% ‘Refund’ Pelanggan, Kata Tony Fernandes


Selesaikan Soalan Baju Emas Dan Putih Atau Biru Dan Hitam Dengan Sains

Sungguh hebat kuasa media sosial, hanya kerana sehelai baju orang ramai dari pelbagai negara bertekak kerana masing-masing mempunyai pandangan tersendiri. Kami akan cuba redakan ledakan logik akal anda dengan memaparkan video di bawah. Video ini akan menjelaskan kenapa dan bagaimana ia boleh belaku berdasarkan sains! Enjoys!


Baju Ini Akan Selesaikan Masalah Komunikasi Anda Ketika Travel

Bagi mereka yang biasa mengembara, masalah bahasa itu sesuatu yang akan ditempuh setiap kali keluar mengembara. Lagi- lagi negara yang tidak menggunakan langsung bahasa inggeris dalam perbualan seharian mereka. ICONSPEAK ingin memudahkan masalah komunikasi anda dengan penyelesaian mudah ini ; baju tshirt dengan icon yang boleh difahami oleh semua orang.

Idea ICONSPEAK ini datangnya dari 3 sahabat; George, Steven dan Florian yang sudah mengembara ke serata dunia. Idea ini tercetus ketika mereka ke pedalaman Vietnam. Mereka percaya simbol yang dilukis pada kertas adalah cara yang paling mudah berkomunikasi dengan penduduk setempat. Mereka memilih simbol-simbol yang paling penting dan kemudiannya mencetak simbol-simbol ini ke atas baju.

Caranya? Mudah sangat. Anda hanya perlu tunjuk pada ikon pada baju dan ianya dapat membantu anda berkomunikasi. Ada simbol tandas kalau anda nak ke tandas, simbol makan kalau anda mencari tempat untuk makan dan simbol jam kalau anda mahu tahu waktu setempat di tempat anda sedang lawati. Owh, gabungkan simbol untuk terangkan sesuatu dengan lebih spesifik. Cool kan?

Jika anda berminat untuk dapatkan baju ini, boleh dapatkannya di sini. Harap mereka cipta sapu tangan pula dengan simbol-simbol ini. Lebih mudah untuk dibawa ke mana-mana. Takkan nak pakai baju yang sama saja sepanjang masa kan?


Baju Kebaya Malaysia Airlines Tersenarai Sebagai Seragam Paling Cantik Di Dunia

Setiap kali menaiki penerbangan Malaysia Airlines pasti sahaja tetamu penerbangan akan disambut mesra oleh pramugari berkebaya biru yang menjadi sebahagian daripada identiti syarikat penerbangan tersebut semenjak 32 tahun lalu. Namun tahukah anda kebaya biru tersebut disenaraikan antara seragam paling cantik di dunia?

Menurut Ketua Pengajar Sekolah Hospitaliti Akademi MAB, Chang Chin Kwan berkata pemilihan kebaya sebagai seragam penerbangan tersebut bukan sahaja praktikal untuk pergerakan setiap masa waktu bekerja tetapi juga keunikan corak yang melambangkan identiti Malaysia.

Untuk pengetahuan anda, kebaya yang digayakan ini direka oleh Fakulti Fesyen dari Institut Teknologi MARA (ITM) pada 1 Mac 1986 menampilkan motif batik Sarawak dan bunga-bunga tempatan seperti bunga cempaka, melur dan bunga raya.

Tidak hairanlah pelancong luar sering terpukau dengan keunikan corak batik yang digayakan pramuri Malaysia Airlines.


Baju Kurung Hello Kitty Terjual Dengan Harga RM50,000

Memang ada peminat hardcore Hello Kitty di Malaysia rupanya. Menurut Kosmo Online, seorang usahawan kosmetik di Kelantan menjual 6 pasang koleksi baju kurung moden Hello Kitty miliknya dengan harga Rm50,000!

Pemilik baju Hello Kitty berkenaan, Yus Amina Mohd. Zawizah atay lebih dikenali sebagai Kakak Hello Kitty berkata baju tersebut adalah hasil tangan beliau sendiri dengan kos sekitar RM2,000. Tawaran tersebut dibuat oleh seorang wanita dengan nama Hajjah NN yang sudah lama memujuknya untuk menjual koleksi baju kurung Hello Kitty miliknya.

Tawaran itu diterima beliau di sebuah restoran dan tidak menyangka Hajjah NN akan memberinya cek bernilai RM50,000 untuk koleksi baju kurung Hello Kitty milik Yus Amina.

Rasanya lebih jimat sebenarnya untuk buat sendiri baju kurung dengan imej Hello Kitty ini tetapi mungkin ada personal value tersendiri yang ada pada baju kurung ciptaan Yus Amina ini. Kalau dah minat, wang bukan halangan. Kalau anda ada RM50,000 dalam tangan, apa yang anda mahu beli?


Bak Kwa Halal Antara Menu Baharu IKEA Sempena Tahun Baru Cina

Sebagai rakyat Malaysia, kita cukup bertuah kerana dapat meraikan pelbagai perayaan yang meliputi semua kaum antaranya Melayu, Cina dan India.

Tidak lama lagi, Tahun Baru Cina akan disambut dan pastinya ramai yang teruja dengan perayaan ini. Bukan sahaja ada makan besar tetapi dapat berkumpul bersama keluarga dan rakan-rakan.

From our new BBQ Chicken Dried Meat to mandarin oranges, almond cookies and more! Get all your CNY snack shopping done under one roof. More details at link in bio. #IKEAMalaysia

A post shared by  IKEA Malaysia (@ikeamalaysia) on Jan 3, 2020 at 6:30pm PST

Menariknya, IKEA tampil dengan beberapa menu sempena dengan sambutan Tahun Baru Cina. Apa yang menarik perhatian kami adalah Bak Kwa atau dalam bahasa mudahnya ayam kering berperisa BBQ yang dijamin halal telah dijual.

Tidak mudah untuk mendapatkan Bak Kwa yang halal di pasaran. Difahamkan harga untuk sekotak Bak Kwa ini adalah RM48.80 sahaja dan jika anda berminat mencubanya bolehlah ke cawangan IKEA berdekatan sebelum kehabisan stok.

Selain itu, menu lain yang diperkenalkan adalah seleksi ayam kepak pilihan ramai tetapi hadir dengan perasa yang pedas. Sedia maklum, menu ini akan berada di pasaran hingga 31 Mac 2020 dan berharga RM17.90 sahaja.

Anda juga boleh makan ayam kepak bersama ‘Lotus Leaf Rice’ yang cukup istimewa dan harganya cuma RM8 sahaja serta ia akan tersedia di restoran IKEA sehingga 9 Februari 2020.

Sambutan Tahun Baru Cina cukup sinonim dengan pemberian buah oren. Oleh itu, anda juga boleh membeli buah oren berharga RM26.80 untuk sekotak. Apa tunggu lagi?

Tahukah anda simbolik dan maksud disebalik menu makan besar semasa perayaan Tahun Baru Cina? Apa kata klik pautan di bawah untuk ketahui lebih lanjut.

7 Menu Makan Besar Dan Simboliknya Di Tahun Baru Cina

9 Teknik Sebelum Makan Yee Sang Dan Signifikannya Di Tahun Baru Cina

Beginilah Cara Cina Muslim Menyambut Tahun Baru Cina


13 Tip Dan Persediaan Sebelum Travel Ke Gurun Gobi Di Mongolia

Korang kena pergi beb Mongolia. Korang ada tengok tak gambar aku? Best gila kot bagi yang sukakan natural, adventures, greener, mountaineer, dan semua lah pasal alam.

Tapi dilarang keras bagi yang sukakan kehidupan bandar, jenis kaki shopping, dan yang jenis mengada-ngada, Mongolia bukan bukan tempatnya. Di ingatkan sekali lagi, Mongolia bukan Paris, bukan Seoul bukan London.

Ok baiklah. Pada pandangan mata aku, Mongolia ni memang ramai tourist especially dari Europe dan Amerika. Ibu bandar Mongolia adalah Ulan Bator. Ulan Bator ni maksudnya Red Hero. Itu apa yang aku diberitahu.

Hotel Shangri-la ada kalau nak stay yang mahal. Jangan main-main walaupun butik Zara dan H&M dia orang macam kedai kopi kampung kite je.

Kebanyakan kenderaan di dalam bandar Ulan Bator adalah jenis hybric car. Aku dengar cerita hybric murah gila dekat sini. Honda Prius lebih kurang RM20-30k. Kalau salah tolong betulkan.

Di Bandar Ulan Bator jugak ramai Korean dan Korean-mart bersepah-sepah. Aku rasa ekonomi Korea lagi maju kenapa dia orang datang berhijrah ke negara orang ye? Emmm.

Di tengah bandar Ulan Bator, ada satu department store dan ianya agak terkenal lah kalau nak beli apa-apa makanan ke,cenderamata, dan lain-lain. Oh ye, kalau korang datang ke Ulan Bator, boleh beli sim kad di dalam department store ni tingkat 5. Mobicom kaler hijau RM30-40 untuk 2gb data dan 90 hari penggunaan.

Makanan di Ulan Bator aku rasakan lebih kurang harga seperti kedai mamak di Malaysia je. Makanan halal mahal sikit. Beriani ayam RM24 ( tapi penuh pinggan makan). Rokok Dunhill/Malboro/Mild Seven lebih kurang RM8 sekotak. Teksi ramai kaki tipu. Hati-hati lah.

Train station ke bandar adalah lebih kurang 3 km je dan korang boleh jalan kaki je. Kalau airport ke Ulan Bator lebih kurang 10-15 km macam tu. Bagi aku bandar Ulan bator ni agak membosankan kalau nak datang travel 3 hari 2 malam stay dalam bandar baik tak payahlah. Mati kutu nak buat apa.

Ulan Bator ni menjadi kebiasaan persinggahan kepada pengembara yang membuat pengembaraan trans-siberian merentasi China,Mongolia dan Russia. Kebiasaannya travellers akan berhenti dibandar Ulan Bator 2 hari 1 malam atau 3 hari 2 malam.

Kalau korang singgah di Ulan Bator selama 3 hari 2 malam aku rasa korang boleh ke Gorki-Terelj National Park selama 2 hari 1 malam untuk merasai pengalaman tidur di dalam ger bersama orang nomad dan lagi 1 hari 1 malam tinggal di hostel di bandar Ulan Bator. Harga normal rate untuk tour ke national park lebih kurang 50-90$. Bergantung kepada bilangan orang.

Hostel yang aku syorkan di Mongolia ni (kepada backpackers) adalah UB Hostel, Sunpath Hostel dan Golden Gobi. Dormitory harga kebiasaan 6-8$ pernight.

Kebanyakan hostel-hostel disini dia orang akan ada perkhidmatan tour sama ada ke Terelj, Gobi atau Altai. Bergantung pada masa kamu. Kalau tinggal 5-8 hari boleh merasai pengalaman Gobi Tour, kalau 8-12 hari boleh ke Altai Tour. Depends on your time and money.

Tapi kalau nak contact freelance local tour guide yang bagus dan boleh bercakap English 100%, boleh pm tepi ok.

Harga biasa untuk ke gobi adalah 45$-60$ per day. Aku dapat harga 55$ per day. Dan aku ambil 6 hari 5 malam  jadi total 330$. Kadang-kadang harga ni bergantung kepada musim juga.

Biasanya di Ulan Bator, Julai adalah peak season sebab dia orang ada Nadaam Festival. Jadi ramai pelancong datang.

Kalau datang Mongolia, aku sarankan pergilah melihat Gurun Gobi. Sumpah korang tak akan menyesal. Tapi jangan ambik trip yang lebih dari 7 hari sebab mungkin akan mula bosan dengan perjalanan 4-7 jam di atas jalan berbatu-bata setiap hari.

Gobi ni luas. 3 bahagian terbahagi di Gobi iaitu Middle Gobi, East Gobi dan South Gobi. Tapi yang sempat aku pergi just Middle Gobi dan South je. Macam-macam ada dekat Gobi ni. Pemikiran aku pasal Gobi adalah tanah lapang tandus gersang atau padang pasir macam tu. Tapi ianya tidak.

Sekarang aku nak bagitahu sedikit sebanyak persediaan kalau korang nak follow trip ke bumi Gobi.

Di ingatkan ye, dekat Gobi tak ada shower kecuali korang bayar mahal dan tinggal do tempat yang agak high class. Bersiap sedialah dengan debu-debu dan kekotoran segalanya. Sebab itulah wet tissue bagi aku sangat penting. Untuk buang air besar sekali. Tandas dia orang usahkan air, tisu pun tak ada. Usahkan tisu kadang-kadang pintu pun tak ada. Memang koboi.

Kalau korang pergi musim panas, memang panas gila waktu siang dan sejuk gila waktu malam. Suhu jatuh sangat cepat. Jadi dinasihatkan bawak losyen atau sun screen untuk cover kulit tak nak jadi kulit biawak.

Sangat sesuai untuk digunakan semasa melalui tempat yang berdebu. Memang sangat banyak pasir-pasir halus dan debu diGobi. Boleh jugak buat tutup mulut kot-kot tidur menganga di dalam perjalanan van.

Seelok-eloknya ada sleeping bag sendiri. Tapi kalau tak ada kebiasaannya company tour akan bagi pinjamkan yang dia orang punya. Tapi sanggup ke korang nak pakai sleeping bag orang. Di dalam Ger, kebiasaan selimut di sediakan. Tapi bau kambing teruk. Kalau korang ok tak apa.

Diingatkan, perjalanan korang dalam van adalah 4-8 jam setiap hari dan akan melalui banyak jalan yang tidak rata. Jadi untuk tidur selesa di dalam van, gunakanlah bantal tengkuk macam aku. Jalan berbatu macam mana pun aku on je tidur.

Baca: Travel Solo Trans-Siberian, Gadis Ini Berkongsi Tip Melawat Tasik Terdalam Di Dunia

Kalau korang ambil tour trip, biasanya dia orang akan sediakan makanan. Tapi belilah sedikit kot-kot makanan yang dia orang masak tak kena dengan anak tekak korang ke atau pun buat makan dalam kereta atau pun untuk diberikan kepada keluarga nomad nanti. Beli bar coklat buat tamabh tenaga sekali.

Benda ni paling penting. Baik korang beli banyak-banyak. Senang nak buat wudhuk, minum, basuh kepala ke apa. Sumpah tak tipu. Aku beli 6 botol tak cukup kot 6 hari. Spare 2 botol untuk buang air besar. Dan belilah air energy ke vitamin sikit.

Perjalanan lama seharian ni kadang-kadang buat kepala pening nak muntah. Jadi bawaklah pill apa-apa untuk mudahkan tidur di dalam van. Dan juga minyak gamat ke sakit perut ke apa. Kita tak tahu esok macam mana kan. Lebih baik bersedia.

Bahan bacaan apa-apa je lah. Sebab kat Gobi nanti tak ada line internet. Jadi buku akan menjadi sahabat baik korang sebelum tidur, sementara menunggu makanan masak dan ketika dalam van.

Kebiasaan Ger tak ada lampu. Jadi lebih baik lah bersedia. Mana la tau kan kot-kot nak buang air di tengah malam ke. Toilet jauh beb dari Ger korang kena jalan kaki. Jadi bagi aku lampu sangat penting.

Bawak lah buat hilangkan kebosanan dan untuk bersosial dengan orang yang kau jumpa nanti. Main kad dengan dia orang.

13. MP3 / list lagu yang banyak dalam phone

Sila sediakan senarai lagu yang banyak dalam phone kalau tak nak mati kebosanan mendengar throat song atau horse song Mongolia sepanjang setiap perjalanan. Mongolian people ni memang ketagih gila dengan horse song ni. Memberi semangat untuk dia orang.

Kalaulah lampu pun tak ada, tak kan lah charger ada kat dalam tu kan. Selepas mendengar seharian lagu dalam van, mungkin battery phone akan berkurang. Jadi nasihat aku bawaklah powerbank tu. Kalau tak bawak wayar, caj dengan batery van yang korang naik.

Aku rasa ni lah semua yang penting dalam perjalanan ke Gobi selama beberapa hari. Please beware with the pick pocket at Ulan Bator. Tu je aku nak bagitahu. Ok guys.

Baca lagi: Impian Travel Bawa Pemuda Ini Mengembara Ke Laluan Keretapi Terpanjang Trans-Siberian


Bakal Adakan Sesi ‘Interview’ Secara Peribadi, Yang di-Pertuan Agong Mahu Bertemu Kesemua Ahli Parlimen

Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah hari ini menjemput kesemua ahli parlimen Malaysia untuk hadir ke Istana Negara bagi melalui proses temu bual secara persendirian bersama baginda.

Perkara tersebut diumumkan Datuk Pengelola Bijaya Diraja, Dato’ Ahmad Fadil Hj. Shamsuddin dalam satu sidang media yang diadakan pada tengahari tadi.

“Apa yang akan berlaku untuk hari dan esok, semua ahli parlimen dijemput untuk mengadakan personal interview bersama Seri Paduka Baginda Yang di-Pertuan Agong.

“Personal interview ini akan diadakan secara ringkas, dalam masa dua hingga tiga minit atau kurang,” jelas Datuk Pengelola Bijaya Diraja.

Sesi itu dijangka akan bermula dari jam 2.30 petang hari ini dan akan berlanjutan sehingga esok dengan 90 orang ahli parlimen akan hadir ke Istana Negara untuk hari ini.

Temu bual tersebut menurut beliau juga akan dilakukan sendiri oleh baginda Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah dan disaksikan Ketua Setiausaha Negara, Datuk Seri Mohd Zuki Ali.

Menjelaskan lebih lanjut mengenai perkara itu, Datuk Pengelola Bijaya Diraja berkata ahli-ahli parlimen ini akan diletakkan di dalam bilik mengikut kumpulan-kumpulan kecil dan akan dipanggil seorang demi seorang.

Mereka-mereka ini juga akan dipanggil secara individu dan tidak mengikut parti yang diwakili mereka.

Tambahnya lagi, apa yang dipraktikkan oleh baginda Yang di-Pertuan Agong adalah selaras dengan perlembagaan persekutuan dimana baginda perlu mendapatkan kepercayaan dan keyakinan kepada seseorang yang telah dipilih.

Baca perkongsian kami sebelum ini mengenai perubahan landskap politik negara selepas Dr Mahathir Mohamad mengumumkan untuk meletak jawatan sebagai perdana menteri Malaysia yang ke 7 pada semalam. Klik pautan untuk membaca.

Tiada PM Ke-8 Setakat Ini, Tun Mahathir Dilantik Perdana Menteri Interim

Tun Mahathir Dilaporkan Serah Surat Peletakan Jawatan Sebagai Perdana Menteri Kepada YDPA


Bakal Beri Saingan Kepada TikTok, Facebook Lancar Aplikasi Video ‘Lasso’

Untuk terus bergerak seiring dengan arus permodenan, Facebook baru-baru ini telah melancarkan aplikasi perkongsian video yang dikenali sebagai Lasso. Lasso dipercayai mampu bersaing dengan aplikasi TikTok yang popular dalam kalangan remaja.

Menariknya aplikasi Lasso ini, ia membolehkan para pengguna membuat video pendek dan berkongsi di semua platform media sosial dan boleh mencari trend terkini. Malah, terdapat banyak koleksi lagu dalam aplikasi tersebut dan didatangkan dengan kesan khas yang unik dan video berdurasi 15 saat boleh dikongsi secara langsung di Facebook Story.

Ini merupakan inisiatif Facebook untuk menarik semula generasi muda yang memilih aplikasi lain berbanding Facebook dengan menawarkan perkhidmatan yang berbeza. Lasso kini boleh didapati di iOS dan Android.


Bakal Beri Saingan Sengit Dalam Segmen SUV, Chery OMODA 5 Sah Masuk Malaysia

Sejak beberapa tahun kebelakangan ini, model SUV menjadi pilihan rakyat Malaysia tidak kira sama ada jenama tempatan mahupun luar negara.

Terbaharu, satu lagi jenama kereta dari China, Chery yang pernah menutup operasi mereka di negara ini pada beberapa tahun lalu bakal kembali semula dengan membawa masuk model SUV baharu mereka ke Malaysia.

Chery Malaysia telah mengesahkan mereka bakal membawa masuk model ‘Chery OMODA 5’ yang membuat penampilan pertama semasa acara Art in Motion di Auto Guangzhou 2021 lalu.

Memetik kenyataan rasmi Chery, konsep reka bentuk baharu ‘Art in Motion’ menggabungkan teknologi termaju dengan perubahan penggayaan dinamik, menghasilkan penampilan yang berkesan dan dinamik berdasarkan keseimbangan cahaya dan bayang-bayang.

Pengerusi Chery, Yin Tongyue berharap SUV itu akan menjadi piawaian baharu untuk Chery dari segi kepuasan pelanggan, daya saing, minda digital, pembuatan dan kualiti.

OMODA 5 telah dibangunkan selama 18 bulan untuk menjadi sebuah produk yang diterima global. Sejak debut pada bulan November tahun lalu, model SUV ini telah mendapat maklum balas positif dari dalam dan luar negara.

Model SUV ini dikuasakan dengan enjin baharu Chery Kunpeng 1.6-liter turbo TGDI yang menghasilkan 194HP dan 290Nm, mempunyai transmisi gear 7-speed dual-clutch untuk menggerakkan roda hadapan.

Pada 8 Februari baru-baru ini, barisan pemasangan di ibu pejabat pembuatan Chery di Wuhu, Wilayah Anhui, China baru sahaja memulakan produksi unit pertama OMODA 5.

Dalam satu hantaran Facebook, Chery Malaysia mengesahkan model OMODA 5 bakal hadir ke pasaran tempatan dalam dua varian — ICE (Internal Combustion Engine) dan NEV (Neighbourhood Electric Vehicle). Bagaimanapun, tiada info lanjut dikongsikan bilakah SUV tersebut bakal dilancarkan di Malaysia.

Sementara kita menunggu pelancaran rasmi, bolehlah anda lihat lebih lagi gambar-gambar model Chery OMODA 5 di bawah yang bakal bersaing dengan pelbagai model SUV yang ada di negara ini.

*Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Sementara itu lihat lagi beberapa rekaan konsep model kereta Proton yang menjadi perhatian ramai.

Mungkin Ini ‘Proton S50’ Yang Akan Dilancarkan Sekitar Tahun Ini?

Hanya Sekadar Konsep, Netizen Terpegun Dengan Rekaan ‘Satria Neo’ Ini

Rekaan Konsep Satria Neo ‘5-Pintu’ Ini Buat Netizen Kagum, Mungkinkah Pengganti Model Suprima S?


Bakal Berlaku Pembunuhan Beramai-Ramai Di Thailand Tahun Depan? Ini Yang Anda Perlu Tahu

Salah satu kumpulan kaji selidik Early Warning Project yang bertapak di Amerika Syarikat menjangkakan bakal berlaku pembunuhan beramai-ramai atau genosid di Thailand. Negara yang terkenal dengan panggilan Gajah Putih itu berada di tangga ke-19 daripada 162 negara yang ‘berisiko tinggi’ bakal melakukan pembunuhan beramai-ramai.

Dalam satu laporan yang dikeluarkan Coconut Bangkok, kaji selidik itu menganggarkan terdapat 4.5%, atau kira-kira 1 dalam 22, kemungkinan pembunuhan besar-besaran akan berlaku di Thailand pada 2021 atau 2022. Antara faktor yang menyumbang kepada berlakunya konflik tersebut adalah kurangnya kebebasan, sejarah dan konflik bersenjata antara pasukan keselamatan dan pemberontak. Kaji selidik juga menyebut kemunculan gerakan pro-demokrasi juga bakal menyumbang kepada berlakunya konflik terbabit.

Thailand terkenal sebagai antara syurga pelancongan di dunia, ia juga tidak lari daripada penculikan, penyeksaan dan pembunuhan kumpulan penentang yang mencabar politik dan sistem beraja Thailand. Antara kes terkenal yang bermain di dada akhbar tahun lalu adalah kehilangan aktivis Wanchalerm Satsaksit – dia juga dianggap mati – sejak dia diculik tahun lalu setelah mengkritik Perdana Menteri Thailand Prayuth Chan-ocha secara terbuka.

Early Warning Project dikendalikan oleh Muzium Holocaust AS. Ia berkata, secara purata, satu atau dua negara mengalami situasi di mana berlakunya pembunuhan beramai-ramai setiap tahun. Ia mentakrifkan pembunuhan beramai-ramai sebagai 1,000 atau lebih orang awam yang dibunuh dengan sengaja dalam masa setahun kerana keahlian mereka dalam kumpulan tertentu.

Antara negara Asia lain yang memasuki senarai adalah Myanmar, di mana pergolakan yang terjadi antara pasukan pemberontak dan tentera telah mencetuskan kebimbangan bahawa bakal berlakunya perang saudara di sana. Sepuluh negara berisiko tinggi ialah Pakistan, India, Yaman, Afghanistan, Congo, Guinea, Ethiopia, Nigeria, Sudan dan Chad.

Early Warning Project telah menghasilkan penilaian risiko global setiap tahun sejak 2014. Kaji selidik ini menggunakan kaedah kuantitatif dan kualitatif untuk “menonjolkan” negara di mana kekejaman besar-besaran berisiko berlaku. Early Warning Project menggunakan data dan kaedah yang tersedia secara terbuka untuk menambah baik sistem amaran awal mereka. Walaupun pembunuhan beramai-ramai sudah berlaku dan masih berlaku di tempat-tempat seperti Sudan hingga Myanmar, Early Warning Project berkata matlamat lain adalah untuk menarik perhatian dunia bahawa negara seperti Thailand juga berisiko untuk memasuki episod hitam ini.

Kemenangan buat muslim Rohingya, mahkamah antarabangsa perintah Myanmar hentikan genosid. Klik pautan di bawah untuk membaca.

Kemenangan Buat Muslim Rohingya, Mahkamah Antarabangsa Perintah Myanmar Hentikan Genosid

Laungan Reformasi Meledak, Raja Thailand ‘Lari’ Ke Jerman Bawa 30 Anjing Diraja

Muat Naik Video Mengganas Secara ‘Live’, Suspek Utama Tembakan Rambang Di Thailand Masih Bebas


Mahu Buat PhD? Ini 5 Cara Menambat Hati Bakal Supervisor Anda

Ada yang mendefinisikan PhD sebagai Permanent Head Damage, tetapi saya mendefinasikan sebagai Perjalanan Hidup Dinikmati. Kerajaan Malaysia mensasarkan sebanyak 6000 graduan PhD dilahirkan menjelang 2023. Jom, sama- sama kita realisasikan impian tersebut.

Kebanyakkan program PhD adalah berbentuk research atau kajian. Jadi di sini anda memerlukan supervisor sebagai penyelia untuk pengajian PhD tersebut. Di sini saya sertakan beberapa cara untuk mendapatkan dan menambat hati bakal supervisor

1. Mempunyai proposal sendiri atau tidak

Bagi yang sudah ada proposal , saya boleh katakan anda berada di kedudukan bersedia. Tetapi jika anda tidak mempunyai proposal jangan risau, anda juga boleh memohon.

Findphd merupakan laman sesawang yang boleh digunakan untuk mendapatkan bakal SV terutama pada yang tidak mempunyai proposal.

Apa yang menariknya, anda boleh mencari bakal SV bukan sahaja mengikut bidang malahan mengikut negara yang diingini, universiti yang dipilih dan juga peluang biasiswa yang ada. Jadi, rajin – rajin lah mengikuti perkembangan semasa.

Baca: 3 Cara Bagaimana Menjadi Seorang Oportunis Dan Dapatkan 4 Biasiswa PhD Sekaligus

Sebagai contoh, anda memilih untuk menyambung pelajaran di University of Melbourne dalam bidang kejuruteraan awam. Kebiasaanya dalam website tersebut ada beberapa cadangan SV yang berpotensi.

Anda boleh menghantar email kepada mereka. Ini adalah sesuai jika anda sudah mempunyai proposal dan juga tidak. Ayat pertama yang saya akan gunakan adalah bertanya adakah SV tersebut memerlukan pelajar Phd atau tidak.

Kebiasaannya , SV akan membalas email dan bertanya berkenaan sedikit latar belakang. Adakala, anda dikehendaki untuk berhubung terus dengan ketua program.

Persidangan bukan sahaja tempat pembentangan kerja kajian tetapi jika sesi untuk berkenalan dengan rakan- rakan yang baru. Disini anda boleh mencari bakal penyelia PhD anda dengan berkenalan dengan mereka.

Kebanyakkan mereka yang menghadiri persidangan tersebut mempunyai bidang kajian yang lebih kurang sama. Salah satu kelebihan ketika di persidangan adalah ada boleh bersua muka secara terus. Pastikan anda membawa kad perniagaan bersama anda.

Ini adalah cara yang paling senang iaitu dengan menghubungi pensyarah yang pernah mengajar satu ketika dahulu. Tambahan pula, mereka sudah tahu gelagat pelajar- pelajar mereka.

Baca: 11 Petua Menyiapkan Penulisan Tesis PhD Dalam Masa 3 Bulan

Dan ini 5 cara untuk menambat hati bakal supervisor anda

1. Pastikan anda mengetahui gelaran SV anda samada Dr, Prof Madya atau Profesor. Ada sesetengah orang amat sensitif dengan gelaran.

2. Anda juga dinasihatkan agar untuk mengetahui serba sedikit mengenai latar belakang dan juga bidang kajian bakal SV anda. Anda boleh mendapatkan maklumat dari internet, journal, website universiti, buku teks dan lain-lain

3. Pastikan anda menghantar email secara ringkas dan padat. Jika anda menghantar email yang di copy dan paste kepada banyak SV pastikan anda tidak lupa untuk menukar apa yang patut

4. Secara idealnya, pastikan anda mempunyai minat atau kajian yang sama dengan bakal SV. Jadi, sebelum anda menghantar email digalakkan untuk membuat sedikit ulangkaji tentang kajian yang sedang dijalankan oleh bakal SV dan jangan hanya membuta tuli.

5. Anda juga dinasihatkan untuk bersikap jujur dan tidak terlalu berlebihan terutama ketika menulis personal statement dan juga CV.

Diharap tip diatas dapat membantu tuan-tuan dan puan-puan semua. Selamat maju jaya

Dr Naeim
Budak PhD baru nak UP!
Be more extravaganza student!

Baca lagi: Bagaimana Lelaki 50 Tahun Ini Membiayai Pengajian PhDnya Akan Buatkan Anda Tabik Spring


Bakal Dilancarkan Minggu Hadapan, Honda Tidak Sengaja ‘Leaked’ Gambar Civic Type R Baharu

Setelah berkongsi beberapa gambar dan video teaser sejak beberapa bulan lalu, akhirnya Honda mengumumkan tarikh pelancaran global model sportcar mereka yang menjadi rebutan dunia, Civic Type R 2023 akan dilancarkan pada minggu hadapan, 21 Julai nanti.

Bagaimanapun seorang ahli forum laman Civic11Forum, Palmer8 secara tidak sengaja terjumpa satu gambar rasmi model baharu itu di laman web muzium Honda Plaza Aoyama, tanpa sebarang ‘sticker camouflage‘. Namun ianya sudah dipadam oleh pihak berkenaan.

Daripada gambar yang tertiris itu, Honda Civic Type R 2023 yang bakal dilancarkan nanti mempunyai warna putih ‘NH-0 Championship White’, kemasan interior berwarna merah dan hitam, brek kaliper berwarna merah (berkemungkinan jenama Brembo) dan rekaan berasaskan model Civic generasi ke-11 versi hatchback.

Pihak Honda masih tidak berkongsi gambaran spesifikasi model sportcar baharunya, bagaimanapun dalam satu video catatan masa dibuat, Civic Type R 2023 mampu mengelilingi Litar Suzuka sepantas 2 minit 23.120 saat sahaja.

Untuk makluman, Honda Civic Type R (FK8) pernah mendapat 60 tempahan awal yang dibuka untuk pasaran Malaysia pada Oktober 2017 lalu dengan harga bermula RM320,000, tidak termasuk kos-kos lain.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Baca lagi artikel-artikel berkaitan Honda Civic Type R yang pernah kami kongsikan sebelum ini melalu pautan di bawah.

Honda Civic Type R Dilancarkan Secara Rasmi Dengan Harga Pasaran RM320 Ribu

Lihat Honda Civic Type R 2020 Edisi Terhad Dengan Kemas Kini Yang Lebih Memukau

Model Konsep Civic Type R Yang Nampak Lebih Radikal


Bakal Dilancarkan Pada Suku Ke-3 Tahun Ini, Model Honda HR-V Baharu Kini Sedia Ditempah

Ini satu berita baik buat peminat SUV Honda kerana Honda Malaysia sudah membuka tempahan bagi SUV generasi baharu Honda HR-V 2022 melalui semua pengedar tempatan.

Honda HR-V 2022 yang ditawarkan untuk pasaran Malaysia  dalam varian petrol dan hibrid (e:HEV). Saiz SUV ini mempunyai ukuran sepanjang 4,385 mm, 1,790 mm lebar, tinggi 1,590 dengan jarak antara roda 2,610 mm.

Ia turut hadir dengan varian tertinggi, varian RS, yang mana model SUV ini bakal dikuasakan dengan hibrid e:HEV serta sistem i-MMD (intelligent Multi-Mode Drive) yang mampu menghasilkan kuasa setinggi 131 PS dan 253 Nm, serta tiga pilihan mod pemanduan iaitu ECON, Normal dan Sport.

Rekaan HR-V 2022 telah berubah sepenuhnya dengan rekaan gril hadapan baharu, ditambah pula penggunaan lampu signal jenis LED, jalur panjang LED di bahagian belakang, lampu DRL, lampu kabus LED dan rim aloi bersaiz 18-inci.

Daripada segi ciri-ciri keselamatan pula, HR-V 2022 mempunyai sokongan Honda SENSING terdiri daripada; Lead Car Departure Notification (LCDN), Adaptive Cruise Control (ACC), Collision Mitigation Braking System (CMBS), Lane Keep Assist System (LKAS), Auto High Beam (AHB) dan pelbagai lagi.

Bagi anda yang berminat untuk mendapatkan model Honda HR-V baharu ini, pelancaran dijadualkan bakal berlangsung pada suku ketiga tahun ini.

Bagaimanapun, anda sudah pun boleh mula menempah model SUV dengan lawati ke mana-mana pusat pameran dan jualan Honda berhampiran, atau layari laman web rasmi melalui pautan ini.

Jika anda berminat model kereta bersaiz kompak, mungkin anda boleh baca lebih lanjut mengenai Honda City Hatchback melalui pautan di bawah.

Tempahan Honda City Hatchback 2022 Kini Dibuka, Hadir Dengan Teknologi ‘Honda Sensing’

Honda Civic Generasi Baharu Dilancarkan Untuk Pasaran Malaysia, Harga Rasmi Bermula RM125,634


Bakal Dilancarkan Pada Suku Pertama 2022, Honda Civic Generasi Ke-11 Kini Boleh Ditempah

Berita baik buat peminat model Honda Civic kerana kini Honda Malaysia sedia mengambil tempahan untuk pasaran tempatan. Honda Civic generasi kesebelasan ini turut dikenali sebagai Honda Civic FE.

Ramai yang mengatakan Honda Civic generasi baharu kali ini sudah hilang aura ‘sporty’, sebaliknya ia telah digantikan dengan rekaan lebih elegan dan premium yang hampir mirip seperti model Honda Accord.

Setakat ini, hanya spesifikasi model Honda Civic RS sahaja telah didedahkan oleh pihak Honda Malaysia. Manakala untuk varian lain, kita perlu tunggu sehingga tarikh pelancaran bakal tiba nanti.

A post shared by VOCKET Car Club (@vocketcarclub)

Sedikit spesifikasi ringkas Honda Civic FE RS yang ditawarkan untuk pasaran Malaysia, kereta ini hadir dengan enjin turbocharged 1.5L VTEC, lampu LED Combi, lampu hadapan LED serta LED DRL, 18-inci rim aloi berwarna hitam matte dan dilengkapi dengan teknologi keselamatan Honda Sensing.

Memetik laporan Paultan, sejak model Civic mula masuk Malaysia pada tahun 2001, Honda Malaysia telah menjual sejumlah 148,000 unit keseluruhannya. Model generasi ke-10 yang diperkenalkan pada 2016 telah menyumbang sebanyak 66,600 unit daripada jumlah tersebut.

Bahkan model ini kekal mendahului segmen C dengan perkongsian pasaran sebanyak 71% setakat bulan Oktober 2021 baru-baru ini.

Jika anda berminat untuk mendapatkan maklumat lebih lanjut mengenai tempahan model Civic FE ini, anda boleh mengunjungi mana-mana pengedar sah Honda di seluruh Malaysia atau hubungi talian bebas tol 1-800-88-2020 atau layari laman web www.honda.com.my.

Pada awal bulan November baru-baru ini, Honda Malaysia sudah membuka tempahan untuk model Honda City Hatchback. Baca lebih lanjut melalui pautan di bawah.

Honda Secara Rasmi Tamatkan Pengeluaran Model Jazz Di Malaysia


Bakal Disiasat Kerana Dakwaan Langgar SOP, Tayangan Program Hiburan Ini Dihentikan Sementara

Sebelum ini, rancangan All Together Now Malaysia telah menjadi buah mulut netizen kerana menampilkan 50 orang juri dan didakwa tidak memakai pelitup muka oleh netizen.

Oleh itu, pihak penerbitan rancangan tersebut telah memutuskan untuk menghentikan sementara program terbabit sehingga siasatan berkaitan dakwaan berlakunya pelanggaran prosedur operasi standard (SOP) selesai.

Menurut Naib Presiden Strategi Pembangunan Kandungan Hiburan Melayu Astro, Raqim Ahmad rakaman program itu dibuat pada Mac lalu di Putrajaya sebelum pelaksanaan Perintah Kawalan Pergerakan 3.0.

Malah, para krew penerbitan sudah menjalankan ujian calitan COVID-19 ke atas semua yang mengambil bahagian sebelum rakaman bermula dan hanya mereka yang berstatus negatif sahaja dibenar meneruskan rakaman.

Tambahnya, set yang dibina mengambil kira penjarakan fizikal dan berjarak 1.5 meter antara setiap juri di samping penghadang lutsinar turut diletakkan bagi memisahkan mereka serta rakaman program terbabit juga turut dihadiri wakil agensi-agensi keselamatan.

Untuk pengetahuan anda, program hiburan ini baru sahaja menayangkan episod pertama pada hari Ahad yang lalu dan menggunakan khidmat 50 orang juri berbanding 100 orang dalam format asal.

Bagi anda yang terlepas berita berkaitan isu ini, klik pautan di bawah untuk ketahui lebih lanjut.

Didakwa Tidak Ikut SOP, Netizen Kurang Senang Dengan Program Hiburan Libatkan 50 Juri

Peminat Sebak Dan Sedih Tonton Sedutan Episod Terakhir Lee Kwang Soo Dalam Running Man

Didakwa ‘Menghina’ Blackpink Dan Seksualkan Wanita, Peminat Tuntut Namewee Minta Maaf


Bakal Ganti Jazz, Honda Malaysia Kongsi Video ‘Teaser’ City Hatchback

Minggu lalu, gambar pekerja bersama model terakhir Honda Jazz di Malaysia telah meraih perhatian ramai kerana model tersebut cukup ikonik dikalangan peminat-peminat kereta Honda bersaiz kompak.

Nampaknya orang ramai tidak perlu menunggu masa yang lama untuk mengetahui ‘pengganti’ kereta tersebut. Pada tengah hari tadi, Honda Malaysia telah mengejut orang ramai apabila memuat naik satu video ‘teaser’ pendek model Honda City Hatchback.

Kereta ini mempunyai ‘rupa’ yang sama seperti model Honda City sedan baharu, tetapi ia bersaiz lebih kompak dan sporty. Video yang dimuat naik ini sekaligus menguatkan dakwaan bahawa model ini menjadi pengganti Honda Jazz yang ditamatkan pengeluaran pada minggu lalu.

Dalam video pendek berdurasi 10 saat itu juga, Honda Malaysia menampilkan model City Hatchback RS yang merupakan antara varian tertinggi bakal ditawarkan dalam pasaran tempatan nanti. Selain Malaysia, model kereta ini sudah pun dijual di negara jiran Thailand dan juga Indonesia.

Setakat ini tiada info lanjut mengenai spesifikasi Honda City Hatchback yang bakal ditawarkan kepada para pelanggan di Malaysia. Sama-sama kita nantikan pengumuman rasmi daripada pihak Honda Malaysia dalam masa terdekat.

Sementara itu, klik pautan di bawah untuk lihat gambar model Honda Jazz terakhir yang dibuat di kilang yang terletak di Pegoh, Melaka.

Honda Secara Rasmi Tamatkan Pengeluaran Model Jazz Di Malaysia

Thailand Lancarkan ‘Honda Civic FE’, Harga Bermula Daripada RM122,100

Honda Lancar Legend Hybrid EX, Lengkap Dengan Sistem ‘Auto-Pilot’ Tahap 3


13 Tip Mula Berniaga Bagi Anda Yang Masih Bekerja

Alhamdulillah selepas cerita saya daripada seorang kerani menjadi usahawan dikongsi ramai, saya menerima beberapa mesej dan pertanyaan bagaimana mereka yang masih bekerja nak menjalankan dan menguruskan perniagaan.

Di sini saya kongsi pengalaman saya dan apa yang saya telah lakukan sepanjang saya masih bekerja dan melakukan perniagaan.

Mungkin tidak sesuai untuk semua orang tapi yang mane boleh pakai dan dibuat panduan semoga bermanfaat.

13 nasihat memulakan perniagaan bagi mereka yang sedang bekerja (kerajaan atau swasta):

Berniaga rugi itu pasti, untung belum tentu. Jika tidak mempunyai minda sedemikian jika berlaku kerugian kita akan mudah jadi kecewa apabila kita kerugian dalam perniagaan. Maknanya kalau gagal kena cuba lagi.

Mulakan perniagaan dengan modal permulaan RM2000 atau lebih kecil. Kalau ‘terbakar’ tidaklah terlalu terasa (nasihat Puan Ainon).

Jangan habiskan duit yang ada untuk jalankan perniagaan. Kalau boleh gunakan duit yang kalau ‘hilang’ tidak menjejaskan makan dan minum kita seharian.

3. Ada ‘proksi’ atau rakan perniagaan yang membantu perniagaan

Jika ada patner sama ada adik-beradik, rakan atau isteri yang boleh bekerjasama menjalankan perniagaan bersama. Tugas kita sebagai perancang dan pemantau.

Pilih waktu perniagaan yang tidak melibatkan waktu kerja contohnya petang, malam dan hari minggu.

5. Tidak menggunakan alatan pejabat untuk kegunaan perniagaan kita

Dengan kata lain tidak menyalahgunakan peralatan pejabat untuk kegunaan peribadi kerana ia melibatkan keberkatan hasil perniagaan yang bakal kita perolehi

6. Elakkan perniagaan yang guna banyk tenaga

Tidak menjalankan kerja sampingan yang ‘heavy’ dan menggunakan banyak tenaga. Ianya bagi mengelakkan tiada kualiti apabila melakukan kerja hakiki pada keesokan harinya.

Berkawan dengan orang betul dalam perbincangan ‘lepak’ ilmiah tentang perniagaan.

Berguru dengan mereka yang telah berjaya dalam bidang anda ceburi .Tidak bertanya dengan mereka yang bukan ‘ahli’.

Belajar urus duit dengan betul, duit masuk dan keluar biar ‘tally’.

10. Tidak ‘merompak’ duit perniagaan yang anda lakukan

Ini yang biasa yang terjadi dikalangan kita. Tidak membuat akaun dengan betul dan mengambil hasil perniagaan sesuka hati sahaja. Berniaga untung tapi duit tiada. Jangan salahkan orang lain, anda sendiri perlu belajar mengawal dengan betul.

Ambil sistem gaji, tidak mengambil gaji terlalu banyak untuk diri sendiri tapi cukup sekadar keperluan. Ianya bertujuan duit keuntungan yang diperolehi bertujuan membesarkan lagi perniagaan sedia ada. Belajar ikut perut sementara.

12. Mula dengan dropship bagi perniagaan online

Bagi mereka yang pilih perniagaan online, anda disarankan untuk bermula melalui dropship dahulu kerana sistem dropship anda tidak memerlukan modal. Kemudian baru naik kepada ejen dan seterusnya kepada stokis.

Buat ‘step by step’ dan faham dulu selok belok perniagaan atas talian yang sebenar lepas tu baru ‘go through’ kepada ‘another level’.

Jangan tamak dengan angka keuntungan yang besar yang ditawarkan kerana jika anda jatuh tersungkur, ianya bukan perkara yang mudah untuk bangkit semula.

Belajar fokus betul- betul kepada satu perniagaan sahaja sehingga berjaya. Jangan mudah melompat kepada perniagaan lain. Cuba tengok kelemahan kita bukannya pada perniagaan tersebut. Setiap perniagaan jika kena caranya insyaALLAH ada potensi untuk menjadikan anda jutawan.

Baca lagi: 9 SOP Jalankan Bisnes Secara Korporat Walaupun Jual Roti


Bakal Iktiraf Gay, Singapura ‘Halalkan’ Hubungan Lelaki Dengan Lelaki

Kerajaan Singapura akan menghapuskan jenayah seks antara lelaki dengan lelaki. Ini disahkan oleh Perdana Menteri Lee Hsien Loong pada Ahad lalu. Menurut Reuters, Lee berkata rakyat Singapura, terutamanya golongan belia kini lebih menerima golongan gay.

Bagaimanapun, kerajaan tidak bercadang untuk ubah definisi undang-undang perkahwinan antara lelaki dan wanita. “Saya percaya ini adalah perkara yang betul untuk dilakukan, dan sesuatu yang kini diterima oleh kebanyakan rakyat Singapura,” katanya.

Beliau juga menambah bahawa kerajaan akan memansuhkan undang-undang yang menjenayahkan hubungan seks antara lelaki di negara ini. Di bawah Perkara 377A undang-undang tempatan, pesalah boleh dipenjara sehingga dua tahun di bawah undang-undang.

Bagaimanapun, tidak jelas bila ia akan dilaksanakan. Sebelum ini, peraturan ini sering menjadi topik perdebatan oleh kumpulan lesbian, gay, biseksual, transgender dan queer (LGBTQ) di Singapura.

Singapura kini menjadi negara Asia terbaharu yang mengiktiraf hubungan sesama jenis di antara lelaki dengan lelaki. Sebelum ini, pada 2018, India juga melakukan perkara sama dengan menarik balik larangan seks sesama jenis.

Penduduk Singapura terdiri daripada masyarakat berbilang kaum dan agama. Daripada 5.5 juta, di mana kira-kira 16% adalah Muslim, dengan komuniti Buddha dan Kristian yang lebih besar.

Singapura mempunyai penduduk etnik Cina yang dominan. Bagaimanapun, dalam bancian 2020, terdapat sejumlah besar minoriti Melayu dan India.

Bagaimanapun, dalam ucapan yang sama, Lee menegaskan bahawa dia masih menyokong definisi tradisional perkahwinan, iaitu antara lelaki dan wanita.

“Kami percaya bahawa perkahwinan harus antara seorang lelaki dan seorang wanita, bahawa anak-anak harus dibesarkan dalam keluarga sedemikian, bahawa keluarga tradisional harus membentuk blok pembinaan asas masyarakat,” katanya.

Benarkah rakyat Singapura lebih kata berbanding rakyat Malaysia bila bersara? Rujuk pautan di bawah untuk membaca.

Benarkah Rakyat Singapura Lebih Kaya Berbanding Rakyat Malaysia Bila Bersara?

Apa Yang Kita Boleh Belajar Daripada Polisi Perumahan Singapura

Singapura Adalah Tanah Melayu, Kata Pendakwah Indonesia Selepas Dilarang Masuk Ke Negara Itu


Bakal Jadi Kedua Tertinggi Dunia, Lihat Inspirasi Unik Di Sebalik Menara Merdeka 118

Bangunan pencakar langit bukanlah sesuatu yang asing di negara kita. Bahkan kita sebelum ini pernah mempunyai menara-menara bertaraf antarabangsa seperti Menara Berkembar Petronas dan juga menara Exchange 106.

Dan kini selepas beberapa tahun, kita sekali lagi akan menyaksikan satu lagi bangunan pencakar langit akan disiapkan di Kuala Lumpur yang dikenali sebagai Merdeka 118. Menara setinggi 630 meter yang berada di ibu kota itu bakal menjadi bangunan kedua tertinggi di dunia selepas Burj Khalifa di Dubai yang berketinggian 829.8 meter.

Bagaimanapun apa yang mencuri perhatian kali ini adalah bukannya ketinggiannya yang mampu menandingi ketinggian bangunan tertinggi di dunia itu, namun reka bentuknya yang mengambil inspirasi daripada imej perdana menteri pertama kita Tunku Abdul Rahman.

Inspirasi untuk reka bentuk menara itu menurut laporan media dan ciapan yang dibuat oleh akaun Twitter pada semalam dikatakan mengambil inspirasi daripada imej ikonik Tunku Abdul Rahman ketika perisytiharan kemerdekaan negara di Stadium Negara pada 1957.

Rekaannya pula bukan biasa2 nyah… Ia adalah berdasarkan "silhouette" imej Tunku Abdul Rahman (TAR) sewaktu beliau mengangkat tangan melaungkan "Merdeka!" pada 31 Ogos 1957.

Jadi, spire (tiang) dekat puncak menara ni bukan saja2 pacak tau, tapi sebab ia melambangkan tangan TAR. pic.twitter.com/hTxwg5UFB9

— Skyscrapers MY (@SkyscrapersMY) September 1, 2020

Bukan sahaja reka bentuknya yang kelihatan diinspirasikan daripada imej ikonik tangan mantan perdana menteri kita namun bangunan yang terletak diantara Stadium Negara dan Stadium Merdeka ini turut mempunyai banyak lagi inspirasi seperti dikongsikan akaun Twitter @SkyscrapersMY ini.

Antaranya adalah reka bentuk bahagian kacanya yang dikatakan mengambil inspirasi daripada motif songket Melayu serta bentuk segi tiga pelbagai saiz pada permukaannya pula dikatakan melambangkan kepelbagaian budaya di Malaysia.

Pada Mei lalu, Presiden dan Ketua Eksekutif Kumpulan Permodalan Nasional Berhad (PNB) ketika itu menjelaskan bangunan tersebut berada pada tahap kemajuan 50 peratus siap dengan ketinggian semasa adalah 111 tingkat.

Manakala Pengerusi Kumpulan PNB, Tan Sri Dr Zeti Aziz seperti dipetik dalam laporan Harian Metro sebelum ini menjangkakan bangunan tersebut akan siap sepenuhnya pada akhir tahun depan (2021).

“Ia juga akan menempatkan empat tingkat dek pemerhatian yang menawarkan pemandangan bandar raya Kuala Lumpur.

“Ia dijangka siap sepenuhnya menjelang akhir tahun depan,” katanya.

Baca perkongsian lain kami mengenai Menara Merdeka 118 sebelum ini di pautan di bawah.

Sebuah Lagi Menara Tertinggi Malaysia Bakal Dibina

Rupanya Hero Di Sebalik Pembinaan Struktur Menara Jam Di Mekah Adalah Rakyat Malaysia

Menara Kediaman Tertinggi Malaysia Bakal Dibina Di Bukit Bintang


Bakal Jadi Kenangan, Netizen Kongsi Detik Pembukaan Kembali Sempadan Selangor-Perak

Seperti yang kita sedia maklum, penamatan Perintah Kawalan Pergerakan Bersyarat (PKPB) yang digantikan dengan Perintah Kawalan Pergerakan Pemulihan pada hari ini menjadi detik bersejarah buat rakyat Malaysia.

Ini kerana selepas hampir tiga bulan, sempadan-sempadan antara negeri kini kembali dibuka selepas terpaksa ditutup bagi menghalang perjalanan rentas negeri ekoran penularan wabak COVID-19 sebelum ini.

Sempadan yang paling mencuri tumpuan sudah pastinya yang terletak di antara negeri Selangor dan Perak dek kerana kisah dua beradik sebelum ini terpaksa bersalaman melalui dawai besi kerana tersekat dengan perintah tersebut.

Namun kini, selepas bilangan kes yang menurun secara mendadak dan berada dalam kawalan, kerajaan akhirnya memutuskan untuk membuka kembali sempadan tersebut dan penduduk sekitar tidak melepaskan peluang untuk merakam detik bersejarah itu.

Detik ‘bersejarah’ pembukaan kembali sempadan antara kedua negeri itu sememangnya dinantikan oleh penduduk setempat dengan beberapa perkongsian tentang pengumuman pihak berkuasa mengenai pembukaan itu turut mendapat perhatian sejak dari semalam.

Walaupun hanya dibuka pada tengah malam semalam pada jam 0001, namun orang ramai dalam perkongsian yang dibuat pada petang semalam dilihat sudah berada di kawasan dawai tersebut diletakkan bagi memantau keadaan semasa.

Pembukaan kembali sempadan antara negeri dengan pelaksanaan perintah kawalan pergerakan terbaru ini pastinya dinanti orang ramai terutama buat mereka yang sudah lama tidak pulang ke kampung halaman.

Malah, sebahagian besar netizen juga berpendapat rakyat Malaysia kini boleh kembali menyambut hari raya Aidilfitri yang tertangguh sebelum ini.

Kenangan melalui PKP akan menjadi antara detik yang tidak dapat dilupakan dalam kehidupan kita semua. Ketahui 7 personaliti yang akan sentiasa diingati rakyat Malaysia selepas ini di pautan di bawah.

7 Personaliti Yang Rakyat Malaysia Baru ‘Discover’ Dan Akan Diteruskan Walaupun PKP Tamat

‘Kebanyakan Gambar Diambil Dari Dalam Kereta’- Jurugambar Ini Rakam Kesunyian Ibu Kota Ketika PKP

Hampir 2 Bulan Tutup Kedai Kerana PKP, Netizen Kongsi Gambar Barangan Kulit Dipenuhi Kulat